بە سەرنجدانێکی خێرا لە بارودۆخی وڵاتانی ڕۆژهەڵاتی نێوەڕاست، خوڵقاندنی قەیران و ململانێ دیار و نادیارەکانی دیکتاتۆرەکان بۆ پەرەپێدانی دەسەڵاتی زیاتری خۆیان و هاتنەئارای دیاردەی کێشەی تایفی و تێکچوونی سەقامگیریی وڵاتانی ناوچە کە پاش هاتنەئارای بەهاری عەرەبی دەستی پێ کرد، سەقامگیریی ئەم دەڤەرە بە شەڕ و پێکدادانێکی خێرا و کتوپڕ وڵاتانی دوور و نزیک، کۆتایی پێ نایە. کورد لە شەڕی چاڵدران هەتا ئێستا بەردەوام...\nحدکا وەك هێزێکی دیارو تێکۆشەری سیاسی و تەشکیلاتی و دێمۆکڕات و ئازادیخوازی کورد هەرلەسەرەتای پێك هاتنییەوە خۆی بە مڵکی گەل و ئەندام و لایەنگرانی خۆی زانیوە و ناکرێت لە ئێستادا لەو ڕێڕەوە مێژوویە بترازێت. کاتێك ڕەخنە دەگرین بۆ ئەوەی خۆمان بۆ داهاتووی سیاسی وڵات بەباشترین شێوەی موومکین سازو ئامادەبکەین. لە پێشتردا زۆرخاڵمان خستەڕوو بۆ ئەوەی لە کۆنگرەدا بکرێن بە میحوەری دیالۆگ و باس لەسەریان. بەڵام بائەوەش...\nوەرگێڕان: سابر فەتاحی ناوچەکانی باشووری کوردستان له زاگرۆس بەشێک لەو ناوچانەی کوردستانن که تایبەتمەندی تایبەت به خۆیان هەیه، ئەگەر چی ژێربناغهی کولتوری و زمانیی ئەم ناوچانه بەشێک له کوردستانه و له ڕوی کولتوریش وەک بەشێکی گرینگ له کوردستان به ئەژمار دێت، بەڵام له سەرەتای گەشەی ناسیۆنالیزمی کوردی و بۆ پتەو کردنی ئەم دیسکۆرسه ڕۆلێکی ئەوتوی نەگێراوه. ئەوەش بۆ دۆخی تایبەت له ڕوی ژئۆپۆلتیک و هەروەها ئەو...\nچەمکی "ڕاسان" هەڵگری واتایەکی بەرینترە لە ناردنەوە و پێوەندیی ساکاری پێشمەرگە و خەڵک، چوونکە هیچکات ئەم دووانە لە یەکتر جیا نەبوون و دێموکرات هەڵقوڵاوی ناخی گەلە و پێشمەرگەش لە دڵی خەڵکدایە. ڕوونکردنەوەی بۆچییەتی "ڕاسان" پێویستی بە تێڕوانینێکی دوولایەنەی مێژوویی و هەنووکەیی هەیە؛ لەم ئاڕاستەیەدا هەم دەبێت هەڵوێستی دەسەڵاتدارانی ڕێژیم و هەم دۆخی پارچەکانی تری کوردستان ڕەچاو بکرێن. دیارە سەبارەت بە پرسی...\nجاڕنامەکەی حەسەن رووحانی، سەرکۆماری کۆماری ئیسلامیی ئێران لە ژێرناوی "جاڕنامەی مافەکانی هاووڵاتی"، چەند مانگ پێش هەڵبژاردنی سەرکۆماری لە ئێران و دوای ٣ ساڵ لە ڕەشنووسەکەی لە کۆتایی مانگی سەرماوەزی ئەمساڵدا راگەیەندرا و رووحانی وەک وەفاداری بە بەشێک لە بەڵێنەکانی پێش هەڵبژاردن، بۆ ئاسایشی وڵات و یەکیەتیی کۆمەڵایەتی و نەتەوەیی و پەرەپێدان باسی دەکا....\nبۆچی ئێمە وەک نەتەوەیەکی بندەست کە بە دوای بەده‌ستهێنانی ماف و نرخە مرۆییه‌کانمانین، خەبات دەکەیەن.؟ خەباتگێڕانی ئێمە زیاتر لە هەموو تاکه‌كانی نەتەوەکەمان ئەرک دەکەوێتە سەر شانی و ئەویش لە ژێر باری قورسی ئەو بەرپرسیاریه‌تییه قارەمانی دەنوێنێ و تەنانەت بگرە گرانبایترین مایه‌ی واتە ژیانی دەکاتە فیدای ئەو بەرپرسیاریه‌تییه. ئەو تاکە خەباتگێڕانه لە سەردەمی کۆماری كوردستان و بە ئامادە بوونی...\nماوەیەك لەمەوپێش چەند بەناو ڕۆژنامەنووسێكی هەرێمی كوردستان كە سەرجەمیان لە سنووری سلێمانی كار دەكەن، بە فەرمی لە لایەن كۆماری ئیسلامییەوە بانگ كرانە ئێران و لە ماوەی دە ڕۆژ مانەوەیاندا لە سنەی كوردستانی ڕۆژهەڵاتدا، چەند لێدوانێكیان لەسەر كەشی ئازادیی ڕۆژنامەوانی لە ئێران دا. سەردانەكە بە پەڵەیەكی ڕەش بۆ ئەو بەناو ڕۆژنامەنووسانە لەقەڵەم دەدرێ كە لێرەدا هەوڵ دەدەین هۆكارەكانی ئەو لەقەڵەمدرانە بە كورتی...\nبەرگێکی دیکەی مێژووی پڕ لە قوربانی و چەوساوەیی نەتەوەی کورد، ڕۆژئاوای کوردستانە چوونکە وێڕای خەباتی چەندین ساڵە هەر بە بێ‌مافی و تەنانەت بە بێ ناسنامە و مافی خاوەنداریەتی ماون. یەکەم چریسکای گەیشتن بە مافەکانی دوای ئاڵۆزییەکانی چەند ساڵ پێش ئێستا لە سووریە هاتە ئاراوە. لاواز بوونی ئەسد وای کرد کە ئەو بەشە لە خاکی کوردستان بکەوێتە ژێر دەستی کورد و هیوایەکی یەکجار زۆر دروست بوو بۆ ئەوەی کە ڕۆژئاوا بەرەو...\nله پانێلەکانی پێشوودا باسگه‌لێكی ده‌وڵه‌مه‌ند هاتنە ئارا و دیبه‌یتێكی شارستانیانە و دێموكراتیك بەڕێوەچوو. هه‌ركه‌سه‌و بیر و بۆچوونی خۆی له‌پێوه‌ندی له‌گه‌ڵ كێشه‌یه‌كی گه‌وره كه ئه‌مڕۆ هه‌موومان له‌گه‌ڵی به‌ره‌وڕووین و ئه‌ویش بابه‌تی ڕاگه‌یاندنی سه‌ربه‌خۆییه و چۆنیه‌تیی ڕاگه‌یاندنی، باسی لێوه كرا و سەرجەم باسەکان جێگای لێ‌فێربوون بوون. پێش له‌وه‌ی باس لە بۆچوونی خۆم...\nڕۆژی چوارده‌ی مانگی دێسامبر، له پارله‌مانی ئورووپا له شاری ستراسبوورگی فه‌ڕانسه كۆبوونه‌وه‌یه‌ك به به‌شداریی پارله‌مانتارانی دێسكی ئێران به‌ڕێوه چوو. نوێنه‌ری حیزبی دێموكراتی كوردستانی ئێرانیش بانگهێشتی ئه‌و كۆبوونه‌وه‌یه كرابوو. ئاسۆ ساڵح وه‌كوو نوێنه‌ری حیزب له‌و كۆبوونه‌وه‌یه‌دا به‌شداری كرد و وتارێكی پێشكه‌ش كرد. له‌م وتووێژه‌دا هه‌وڵ ده‌ده‌ین زۆرتر سه‌باره‌ت به‌و...\nنەتەوەی کورد لە خاکی نیشتمانی خۆیدا بەرەوڕووی هێرشی بێگانە و دەستبەسەرداگرتنی خاکەکەی و ماڵوێرانی و کاولکاری بۆتەوە و سەدان ساڵە کە لە پێناوی دووبارە بەدەستەوەگەرتنی چارەنووسی خۆیدا خەبات دەکا. بە درێژایی دەیان ساڵی ڕابردوو و بگرە نزیک بە سەدەیەکە، بەتایبەت لە ئێراندا ئەو چەواشەکارییە مێژووییە دەکرێ کە هەموو نەتەوەکان لە ئێراندا مێژووی هاوبەشیان هەیە و بە ئاشتیانە لە پەنا یەکدا ژیاون! ئەمە لە کاتێکدایە...\nڕاسانی ڕۆژهەڵات، قۆناغی نوێ و فەسڵێکی دیکە لە کتێبی پڕلاپەڕە و پاژی خەباتی کوردستانی ڕۆژهەڵاتە کە دەیان ساڵە دژ بە ستەمکاری و بۆ سەلماندنی ئیرادەی نەتەوەیی و مرۆیی خۆیان تێ دەکۆشن و قوربانی دەدەن و شانازی تۆمار دەکەن و حەماسە دەخولقێنن. ئەم فەسڵە لە کتێبی خەبات لە پێناوی ئازادیدا، فەسڵێکی ئەستەم و دژوار و لە هەمان کاتدا فەسڵێکی پڕ لە ڕووداو و دیاردە و ڕەمز و ڕازی نوێیە و پێویستی و دەرەتان و هەڕەشەی نوێی...\nهاووڵاتی مافی ژیانی هه‌یه و كه‌س لێی ناسێنێتەوە، مه‌گه‌ر ئه‌وه‌ی به‌پێی یاسا لێی وه‌ربگیرێ. ئه‌وه به‌ندی یه‌كه‌می جاڕنامه‌كه‌ی حه‌سه‌ن ڕۆحانییه كه له به‌ره‌به‌ری هه‌ڵبژاردندا بڵاوی كردووه‌ته‌وه و بانگه‌شه‌ی بۆ ده‌كات. له‌وانه‌یه هه‌ركام له خاڵه‌كانی ئه‌م جاڕنامه هه‌ڵگری گه‌لێك شرۆڤه بێ، به‌ڵام وه‌ك ده‌گوترێ مشت نموونه‌ی خه‌رواره و لێره‌شدا ئه‌مه سه‌رچڵی...\nڕێكخراوی نەتەوە یەكگرتووەكان لە ڕۆژژمێری خۆیدا ڕۆژێكی بۆ مامۆستایانی قوتابخانە تەرخان كردووە و ئەو ڕۆژە لە لایەن ڕێكخراوی "یونسكۆ"وە وەكوو ڕۆژێكی جیهانی ناسێندراوە و لەو ڕۆژەدا ڕێز لە تێكۆشان و خەباتی مامۆستایان دەگیرێت كە ئەو توێژەی كۆمەڵگا وەك یەكێك لە هەستیارترین و گرینگترین توێژەكانی كۆمەڵگا چاوی لێ دەكرێت. جیا لە ڕۆژی جیهانیی مامۆستایان، لە كۆماری ئیسلامیدا ١٢ی بانەمەڕ وەك ڕۆژی مامۆستا لە وڵاتی...\nپڕۆژە سەرەکییە ئابوورییەکانی دەوڵەتی ڕۆحانی لەوانە نەوت، گاز، پێترۆشیمی، ڕاگواستن، بەنداوەکان، ڕاگواستنی ئاو، موخابرات و ئای تی لە ئیختیاری قەرارگای خاتەمۆلئەنبیای سپادایە. هەواڵدەریی ئیسنا ئاشکرای کرد؛ حسەین دێهقان وەزیری بەرگری و پشتیوانیی هێزە چەکدارەکانی دەوڵەتی یازدیەم ڕۆژی پێنج‌شەممە ڕێکەوتی ٩ی بەفرانبار لە پێشانگای "هێزی سپا لە بواری چاکسازی" ڕایگەیاندووە: تا کۆتایی ئەمساڵ بەرپرسایەتی زیاتر...\nبۆ ئەوەی بتوانین پێناسەیەکی گونجاو بە چەمکی ئاوەزی فەرهەنگیی ببەخشین، لەسەرەتا دەبێت ئەم دوو وشەیە هەر کامە بە جیا پێناسە بکرێن. پێناسەی کلاسیک و باو لە ئاوەز ئەو چۆنایەتی و تواناییە یەک ڕەهەندییانەیە کە لە بوارە جۆراوجۆرەکاندا دەبێتە هۆی سەرکەوتن و لە باوک و دایک بە منداڵ دەگات و دەرەتانی گەشەکردنی نییە، بەڵام لە زانستی دەروونناسیدا ساڵەهایە ئەم پێناسە ماوەی بەسەر چووە و بە پێناسەیەکی کەموکۆڕ لە قەڵەم...\nو لە فارسییەوە: شەریف فەلاح بزووتنەوەی خوێندکاری لە ئێران، یەکێک لەو بزووتنەوانە بووە کە لە چەند دەیە چالاکیی خۆیدا، بە چەشنێک لە پانتایی دەرئەنجامی بۆشایی چالاکیی ئازادانەی حیزبە سیاسییەکان بیچمی گرت و بە تێپەڕاندنی هەوراز و نشێوەکانی ڕێگای خۆی بڕیوە. بیچم گرتنی بزووتنەوەی خوێندکاریی کوردستانیش کەم تا زۆر لەژێر کاریگەریی هەمان بارودۆخی میلیتاریستی و خەفەقانی ڕێژیم لە دژی ناوەندە سیاسییە خاشەدارەکانی...\nمێژووی خەباتی گەلان بۆ ڕزگاریی نەتەوەیی دەرخەری ئەم ڕاستییەیە کە ئازادیخوازان بۆ بەچۆکداهێنانی داگیرکەران، بە پێچەوانەی زاگۆنەکانی گەمەی داگیرکەران هەنگاویان هەڵگرتووە تاکوو بتوانن گەمە لە داگیرکەران تێکبدەن و ڕێگا نەدەن کە هەموو شتێک بە گوێرەی ئارەزووی دوژمنانیان بەرەوپێش بچێ. هەر بۆیە توانیویانە بە سەرکەوتن بگەن و زنجیری ژێردەستی لە دەست و پێی گەلەکەیان بکەنەوە و بە سەربەستی و ئازادی بژین. لە مێژووی...\nلە پێوەندی لەگەڵ ڕووداوەکانی ڕۆژئاوای کوردستان و گۆڕینی ناوی ڕۆژئاوا بۆ باکووری سووریە، مەجید حەقی وەڵامی چەند پرسیاری ئێمەی داوەتەوە کە سەرنجتانی بۆ ڕادەکێشین: پ: سەرەتا شرۆڤەیەک لەسەر دۆخی سیاسیی زاڵ بەسەر ڕۆژئاڤای کوردستان بکەن و بفەرموون کە ئەو دۆخەی ئێستا دەرەنجامی چیە؟ و: بۆ ئەوەی بتوانین دۆخەکە بەجوانی تێبگەین و بیروڕایەکی تا ڕادەیەک لە دەرەوەی ئیحساسمان هەبێت، وا چاکە سەرنجێک بدرێتە پرسە...\nد. نەجمەدین کەریم لەگەڵ دەفتەری سیاسیی حیزبی دێموکرات دیداری کرد\nکوردستان میدیا: دوکتور نەجمەدین کەریم پارێزگاری کەرکووک و ئەندامی مەکتەبی سیاسیی یەکیەتیی نیشتمانیی کوردستان سەردانی دەفتەری سیاسیی حیزبی دێموکراتی کوردستانی ئێرانی کرد. سەرلەبەیانیی ڕۆژی پێنج‌شەممە ڕێکەوتی ١٦/١٠/١٣٩٥ی هەتاوی، بەڕێز دوکتور. نەجمەدین کەریم پارێزگاری کەرکووک و ئەندامی مەکتەبی سیاسی یەکیەتی نیشتمانی کوردستان سەردانی دەفتەری سیاسی حیزبی دێموکراتی کوردستانی ئێرانی کرد و لەلایەن بەڕێز...


ANF | رێکخستنەکانی ئەوروپای پژاک مەراسیمەکانی تایبەت بە ٤ی نیسانیان هەڵوەشاندەوە\nرێکخستنەکانی ئەوروپای پژاک مەراسیمەکانی تایبەت بە ٤ی نیسانیان هەڵوەشاندەوە\nبەڕێوەبەری رێکخستنەکانی پارتی ژیانی ئازادی کوردستان لە ئەوروپا بە بۆنەی ساڵڕۆژی لە دایکبوونی رێبەر ئاپۆ و ساڵیادی دامەزراندنی پەژاکەوە راگەیاندراوێکیان بڵاوکردەوە.\nپێنجشه‌ممه, 26 Mar 2020, 12:47\nلە راگەیاندراوەکەدا باسی ئەوەکراوە، دامەزراندنی پژاک هەنگاوێکی توکمە و شێلگیرانەیە لە خەبات بۆ نەمانی کۆمەڵگەیەکی دوور لە ستەمی رەگەزی، چینایەتی نەتەوەیی، بەدیهێنانی سوسیالیسم و مافی مرۆڤ و هاوکات بەرهەمهێنانی کۆمەڵگەیەکی ئازاد و دیموکراتیک.\nئاماژەیان بەوەشکردووە، ئەمساڵ وەکوو بەڕێوەبەری رێکخستنەکانی پژاک لە دەرەوەی وڵات بڕیارمان داوە کە لەبەر پاراستنی تەندرووستی گەلەکەمان و ئەو کەسانەی کە بەشداری رێوڕەسمەکان دەبن ئەمساڵ ٤-ی نیسان (١٥ خاکەلێوە) بە شێوەی جەماوەری پیرۆز نەکەین.\nبۆ ڕای گشتی گەلەکەمان لە ئەوروپا سەبارەت بە ڕیوڕەسمەکانی ٤-ی نیسان(١٥ خاکەلێوە)\n٤-ی نیسان بەرامبەر بە ١٥-ی خاکەلێوە، ڕۆژبوونی ڕێبەر ئاپۆ، هاوکات شازدەهەمین ساڵڕۆژی دامەزراندنی پارتی ژیانی ئازادی كوردستان - پژاک، پێشەکی لە ماڵباتی شەهیدان، ڕێبەر ئاپۆ، گەلی کورد، هەروەها سەرجەم گەریلا و کادر، خەباتکار و وڵاتپارێزانی پژاک و هۆگرانی ڕێبازی ئاپۆیستی لە رۆژهەڵاتی کوردستان و هاوکات گشتی کوردستان و کوردانی تاراوگە پیرۆز دەکەین.\nدامەزراندنی پژاک و رۆژبوونی رێبەر ئاپۆ لە مێژوو و داهاتووی تێکۆشانی رزگاریخوازی گەلی کورد لە ڕۆژهەڵاتی کوردستان، جێگایەکی گرنگ و ئاسۆیەکی پرشنگدارە بۆ بەدی هاتنی مافی رەوای گەلەکەمان، دامەزراندنی پژاک هەنگاوێکی توکمە و شێلگیرانەیە لە خەبات بۆ نەمانی کۆمەڵگەیەکی دوور لە ستەمی رەگەزی، چینایەتی نەتەوەیی، بەدیهێنانی سوسیالیسم و مافی مرۆڤ و هاوکات بەرهەمهێنانی کۆمەڵگەیەکی ئازاد و دیموکراتیک. پژاک وەکو پارتیەکی پێشەنگ و ئەکتیڤ لە مەیدانی سیاسەت بە پڕکردنەوەی بۆشایی سیاسی لە مەیدانی خەبات و تێکوشانی دژ بە دەوڵەتی داگیرکەری ئێران هیوا و باوەڕ و دڵگەرمی تێکۆشانی سەر لە نوێ بۆ کۆمەڵگەی رۆژهەڵاتی کوردستان بە تایبەت بۆ ژنان و لاوان گەڕاندۆتەوە. بەتایبەت لە خەباتی پژاکدا ژن خاوەن جێگایەکی تایبەتەوە لە سەرەتای دەستپێکردنی پژاکەوە سەدان ژنی قارەمان جێگایان گرتووە و ئەوڕۆش وزەی ژن لە کاروخەباتی پژاکدا خاوەن رۆڵی سەرەکی و دیاریکەرە. بێگومان یەکێک لە ئارمانجە سەرەکییەکانی پژاکیش ئازادی ژنانە.\nلە رەوەندی تێکۆشانی پژاکدا کۆمەڵێک دەسکەوتی گرنگ بۆ گەلەکەمان و هاوکات گەلێک نرخ و بها هاتوونەتە ئاراوە، یەک لەو نرخە پیرۆزانە بەسەدان شەهیدە کە لە پێناو ئامانجی گەلی کورد و رزگاری کوردستان گیانیان پێشکەش کردووە و هەروەها ئەمڕۆ گەلەکەمان خاوەن دەسکەوتی هەزاران گەریلا و کادر و خەباتکار و وڵاتپارێزە بۆ بەردەوامیدان بۆ سەرخستنی ئاواتەکانی گەلی کورد. لە خەباتی نەتەوایەتیدا پژاک بە بنەما گرتنی سەرجەم جیۆگرافیای رۆژهەڵاتی کوردستان، سەرجەم چین و توێژەکان و باوەڕییەکان، پیناسەیەکی یەکپارچەی بۆ نەتەوەیی بوون و کورد بوون پێش خستووە. هاوکات لە سەرجەم بوارەکانی سیاسی، کۆمەڵایەتی، کەلتوری و زهنیەتی بە پێناسەی دووبارە لە شێوازەکانی داگیرکەری لە رۆژهەڵات، دژی زهنیەتی داگیرکەری دەوڵەتی ئیرانی لە سەرجەم بوارەکاندا ڕاوەستاوە.\nوەکوو رێکخستنەکانی پژاک لە دەرەوەی وڵات، هەموو ساڵێک بە بۆنەی رۆژبوونی ڕێبەر ئاپۆ ودامەزراندنی پژاک ئەم رۆژەمان بە رێوڕەسمی جەماوەری و بەشداری زۆر لایەنی سیاسی لە سکاندیناڤی، ئەوروپای ناوەندی و بریتانیا پیرۆز دەکرد. بەڵام هەروەک ئاگادارن ئەمساڵ لەبەر قەیرانی جیهانی ڤایرۆسی کۆرۆنا، کە بارودۆخێکی تایبەتی لە گشت جیهان هێناوەتە ئاراوە و بۆتە مەترسی بۆ سەر تەندرووستی تاک وکۆمەڵگە. ئەمساڵ وەکوو بەڕێوەبەری رێکخستنەکانی پژاک لە دەرەوەی وڵات بڕیارمان داوە کە لەبەر پاراستنی تەندرووستی گەلەکەمان و ئەو کەسانەی کە بەشداری رێوڕەسمەکان دەبن ئەمساڵ ٤-ی نیسان (١٥ خاکەلێوە) بە شێوەی جەماوەری پیرۆز نەکەین. هەرچەند سەرجەم ئامادەکارییەکانی ئەو رۆژە تا ئاستی تەواو بوون کراوە، بەڵام ئەم بڕیاره وەک ئەركی ئەخلاقی و پرەنسیپی بۆ پاراستنی تەندروستی گەلەكەمان و پێشگرتن له دڵەڕاوكێ و نیگەرانی توشبوون و تەشەنە سەندنی بەم پەتا جیهانیە لەم قۆناخەدا بە گرنگ و پێویست دەبینین.\nهەروەها وەکو بەڕێوبەری رێکخستنەکانی ئەوروپا هاوسۆزی خۆمان بۆ ئەو کەسانەی کە لە رۆژهەڵاتی کوردستاندا و سەرانسەری جیهان تووشی ئەم پەتایە بوون و بەشێکیان گیانیان لەدەست داوە ڕادەگەیێنین. هاوکات سەرەڕای ئەوەی کە گەلەکەمان ئاگاداری پێویستی هەیە بۆ شێوازی بەرەنگاربوونەوەی ئەم پەتا جیهانیە، بە پێویستی دەبینین کە رای گشتی رۆژهەڵاتی کوردستان و گەلەکەمان لە دەرەوەی وڵات ئاگادار بکەینەوە کە ئەم دیاردەیە ڕەوشێکی جدیە بۆ سەر چارەنووسی مرۆڤ و کۆمەڵگە هەر بۆیە نابێت کەمتەرخەم بین لە پاراستنی تەندرووستی خۆمان و کۆمەڵگەکەمان، دەبێت هۆشیاربوون و بە بنەما گرتنی رێنماییە تەندرووستیەکان کە لە ناوەندی تەندرووستیە باوەڕ پێکراوەکان دەردەچێت بۆ ژیانی رۆژانەمان بە جدی وەربگرین، هاوکات تا ئەو جێگا دەرفەتمان هەیە بە هەڵگرتنی بەرپرسیارێتی بە هانای کۆمەڵگەی رۆژهەڵاتی کوردستانەوە بچین. دەوڵەتی داگیرکەری ئێران بۆ شاردنەوەی رەوشی نالەبار و ناسەقامگیری سیاسی، بەڕێوەبەری و دەسەڵاتداری خۆی بە شێوەی عەوامگەرایانە و بە مەزهەبی کردنی ئەم ڕەوشە هەوڵ دەدات کۆمەڵگە فریو بدات و کەڵک لەم دەرفەتە بۆ درێژ کردنەوەی ژیانی سیاسی خۆی وەربگرێت. هەر بۆیە نەیتوانیوە بێتە وڵامدەری پاراستنی ماڵوحاڵی گەلی کورد و گەلانی دیکەی ئێران، بێ بەرنامەیی و نەبوونی ئیمکاناتی پێویستی دەرمانی و بەڕێوەبەری پێویست لە لایەنی دەوڵەتی ئێرانەوە چارەنووسی کۆمەڵگای ئێرانی بە گشتی خستۆتە مەترسی و تا دەچێت قۆناغەکە بۆ گەلی کورد وگەلانی دیکە مەترسیدار دەبێت.\nجارێكیتر ساڵرۆژی لەدایكبوونی رێبهر ئاپۆ و دامەزراندنی پارتی ژیانی ئازادی کوردستان لە سەرجەم گەلی کورد وگەلانی ئازادیخوازی دیکە پیرۆز دەكەین، هاوکات سڵاو و حورمەتی خۆمان بۆ ئەو کەسانە دەنێرین کە لە بەرەکانی پێشەوەی بەرەنگار بوونەوەی ئەم پەتایە بۆ پاراستنی تاک وکۆمەڵگە گیانی خۆیان خستۆتە مەترسی و ئەرک و بەرپرسیارەتی کۆمەڵایەتی و سنفی خۆیان پێکدەهێنن، بە تایبەت ئێکیپی دەرمانی و دکتۆرانی دڵسۆز و هاوکات کەمپەینە خۆڕسکەکانی رۆژهەڵاتی کوردستان کە بێ دوودڵی بە کەمترین دەرفەت بە هەڵگرتنی بەرپرسیارێتی، خۆبەڕێوەبەری شارەکان و گوندەکانی خۆیان ساز کردووە و کۆمەڵگەیان لەم قۆناغە بە رێکخستن کردووە.


ئاکۆ برایم: نەوت ژیانمانى کرد فەوت. | wtarikurd\nنوسینی : ئاکۆ براهیم | 04.03.2017 9:54 PM | بەشی: ئابوری | بێ کۆمێنتە\nسێ ساڵە لەناو قەیرانا ئەژین، هەروا ئەکەن ئەڵێن حکومەتى هەرێم ئەوەنە پارەى بەدانە غاز دۆڕاند، کەس نازانێت ئەو پارەیە هى چى یە و چۆن درۆراندومانە؟َ! ئێمە خۆمان خاوەنى غازە کەین، کەچى ئەوان لێى دەخۆن. ئابووریناسێک فەرمووى تا دە دانە ساڵى تر دانە غاز یەک ئیش و کار نەکات ئەتوانێت لەسەر سکاڵاى ئەوپارانەى کە لەحکومەتى هەرێمى ئەباتەوە، خۆى و کۆمپانیاکەى و لایەکى حکومەتەکەى بەخێو بکات.\nبەبۆرى وتانکەر نەوت ئەدزرێت و مانگانە بەملیاران دۆلار قازانج ئەکەن، لە بازارى ئۆپیک و نەوتخانەکاندا سیعرى یەک بەرمیل نەوتى خاو کەسەدان مادەو شتى تیایە ناگاتە 55 دۆلار ، لێرە لەبەنزینخانەکەى تەنیشت ماڵى خۆمان کە نەوتێکى خراپ و بێکەڵک و پر لەئاومان بە هەزار تڕ و منەت ئەیاتێ و، کە لە پاڵاوگەى بازیان پاڵێوراوە، هیچ مواسەفات وکوالیتیەکى نیە، نیو بەرمیلمان بە 60 دۆلار پێ ئەفرۆشن. ئەوا زستان تەواو بو، کە پێشەکیش پسوولەى نەوتیان یابوینێ، پارەشیان لێ سەندبووبن، کەچى قەترەمان نەبینى،. ئەوەى کە مایەى گاڵتەجاڕى و پێکەنین و مەهزەلەیە ئەوەیە کە حکومەتەکەمان ئەڵێت: ئەمانەوێت خاوەنى ئابوورى سەربەخۆ بین، باشە ئەمە سەربەخۆییە؟، کوڕى فڵان بیرێکى هەیە، کاک فڵانى مەسئول هەموو داهاتى ئەو کێڵگە نەوتە ئەخاتە تەنکەى باخەڵیەوە، خزمەکانى کاک وانێکى مەسئول چوون بەدەورى بیرە نەوتەکانى ئەو بەرەوە شوراو تەلبەندیان کردووە، وەک ئەوەى موڵک و پاوانى باوانیان بێت. کاک فیرعەونى بەرپرس لەو ناوچەى گەرمەسێرە بەنێرکەرى و کەڵەگایى هەموو بیر و چاڵە نەوتەکانى بۆخۆى ماشیوەتەوە، کاک قارونى گەورە بەرپرسیش هەر بۆ پۆز و خۆ هەڵکێشان، بۆعید میلادى برا زاکەى سێ تانکەر نەوتى بۆکردوە بەدیارى.\nلە سەرانسەرى دونیا هەر وڵاتێک خاوەنى نەوت بێت ئیدى لە نێو دەوڵەتانا حسابی بۆ ئەکرێت، ئابووریان بەهێز ئەبێت، وڵاتان مامەڵەی قورس وگرانیان لەگەڵ ئەکەن. بەچاوى رێز و گەورەیى یەوە لێیان ئەڕوانن، دەوڵەتە زلهێز و خاوەن دەسەڵاتەکان خۆیان ئەکەن بە ئامۆزا و کەسى نزیکیان، وەک وڵاتانى کەنداو. کە حکومەتە زل و زەلامەکانى وەک ئەمریکا وبەریتانیا و روسیا و فرەنسا، دایمە چاویان لەسەریانە، پارێزگاریان ئەکەن، چەک و تفاقى چاکیان بۆ ئەنێرنن، لەعانى ترس و هەڕەشەدا باخیرەى جەنگ و تڕو تفاقى حەربیان بۆ ئەنێرن، لە لیقەومان و تەنگانەدا شەڕیان لەسەر ئەکەن. شەڕى کەنداو و دەرکردنى سوپاى عێراق لە کوەیت، و تێکشکاندنى سوپاکەى سەدام نموونەیەکى زەق و بەرچاوە، تەنها و تەنها لەبەر خاترى ئەو نەوتە جوانە بوو،ئەگەر نا ئەمریکا وعەرەب کوجا مەرحەبا.\nدەى بازۆر درێژ دادڕى نەکەم. سەرێک لەوڵاتى خۆشمان بەم، و بزانم لەسایەى ئەو نەوتەوە چیمان کردوە بەچى؟ ئێمەش بەهۆى ئەونەوتە جوانەوە بووینەتە خاوەنى هەزاران قەیران، مانگانە بەملیۆنان بەرمیل نەوت ئەفرۆشین، کەچى بەسێ مانگ جارێک چارەکە موچەمان دەدەنێ، ئەڵێن قەرزارین، وەک کابرا وتى باشە من تێناگەم، ئێمە کڕیارین یا فرۆشیار؟ ئاخر جگە لەم وڵاتە بێ ساحێبەى ئێمە کەس هەیە کاسبى بکات و شت بفرۆشێت کەچى قەرزار بێت؟!. باشە بۆچاوێک لەمامە حەمەى دراوسێمان ناکەن، ئەویش وەک حکومەت خەریکى کاسپى و وردەواڵە فرۆشتن بوو لەپاڵەوە دوکانێکى دانا، یەک دوومانگ ئیشى کرد کە زانى ئیشەکەى باش نى یە و دەریناهێنێت، قازانج سەرى مایە ئەخوات، یەکەو راست وازى هێنا، گەرحکومەت حەز ئەکات وئەیەوێت لەو قەیرانە رزگارى بێت، ئەوا من مەناعەتم نى یە، سبەینێ زوو مامە حەمیان بۆ ئەنێرم، بەشکوم سودێکى لێ بیبین و بیکەنە راوێژکار و ئابورى ناس، خۆ هیچ نەبێت سەد قات لە ئاشتى حەرامى و وەزیرى بەناو دارایى و پلان دانان باشترە.\nشتێکى ترم بیر کەوتەوە، وەک عەرزمکردن ئەمریکا و بەریتانیاى عوزما بۆخاترى نەوتى کەنداو ئامادەن لایەکى سوپاکەیان بکەن بەقوربانى کوەیت و سعودیە و قەتەڕ، کەچى لاى خۆمان لەگەڵ ئەوەى تەواوى نەوتەکەمان لەرێگەى تورکیاوە ئەڕوات، بەشى زۆرى داهاتى بۆ ئەوانە، کەچى بیل عەکس لەبرى ئەوان بەهێز و سوپاوە پارێزگاریمان لێ بکەن، ئەبێت ئێمە سەربارى ئەوەى ئەو هەموو خێر و قازانجەى لە دەستمان ئەکەن، دیسان بەوەش ناڕازین بەسەرکردەکانى کورد ئەڵێن، ئەگەر بێت و لەدژى پەکەکە و پەیەدە شەڕمان بۆنەکەن دژایەتیان نەکەن، ئەوا نەوتەکە ئەگرینەوە و هەرچى پارەو پولێکیشتان لامانە بۆتان ئەکەین بەحوشتر، حوشتر.


داعش به‌رپرسیارێتی خۆی له ته‌قینه‌وه‌كه‌ی ئه‌فغانستان راگه‌یاند\nگروپی چەکداری داعشی خۆراسان بەرپرسیارێتی خۆی لە تەقینەوەکەی ناو مزگەوتێکی قندوز لە ئەفغانستان راگەیاند. میدیاکانی ئەو وڵاتەش بڵاویان کردەوە، ژمارەی کوژراوەکان 100 کەسی تێپەڕاندووه.\nئەمڕۆ هەینی 8ی تشرینی یه‌كه‌م، دوای روودانی تەقینەوەیەک لە ناو مزگەوتی سەعید ئابادی پەیڕەوکارانی شیعە مەزهەب لە شاری خان ئاباد، لە ویلایەتی قندوز لە باکوری ئەفغانستان، گروپی چەکداری داعشی خۆراسان بەرپرسیارێتی ئەنجامدانی کردەوەکەی لە ئەستۆگرت.\nگروپی چەکداری داعشی خۆراسان لە هەژماری تایبەتی خۆی لە تێلیگرام راگەیەنراوێکی بڵاوکردەوە و تیایدا هاتووە، خۆکوژێکی سەر بە گروپەکەیان لەناوەڕاستی نوێژخوێنانی مزگەوتێک خۆی تەقاندووەتەوە و بەهۆیەوە زیاتر لە 300 کەس کوژراو و برینداربوون.\nلەلایەکی دیکەوە، سه‌رچاوه‌یه‌کی ناوخۆیی ئەفغانستان ئاماژەی بەوەدا، ژمارەی ئەو کەسانەی بەهۆی تەقینەوەکە گیانیانلەدەستداوە بەرزبووەتەوە و 100 کەسی تێپەڕاندووە.\nئەمە لەکاتێکدایە، میدیا ناوخۆییەکانی ئەفغانستان بڵاویانکردەوە، دوای ئەنجامدانی نوێژی هەینی لە مزگەوتی سەعید ئابادی پەیڕەوکارانی شیعە مەزهەب لە شاری خان ئاباد لە ویلایەتی قەندوز لە ئەفغانستان بەهۆی تەقینەوەیەکەوە زیاتر لە 50 هاوڵاتی گیانیان لەدەستدا و زیاتر لە 140 هاوڵاتی دیکە برینداربوون.


سی پی تی ڕاپۆرتێکی دەربارەی ئاستەنگییەکانی ئیمرالی بڵاوکردەوە – کوردی – RojNews.News\n05/08/2020 - 11:28:34 am\nکۆمیتەی پێشگرتن لە ئەشکەنجەی کۆنسەی ئەوروپا (سی پی تی)، ڕایگەیاند، ئاستەنگییەکانی سەر عەبدوڵا ئۆجالان ڕێبەری گەلی کورد و زیندانیانی دیکەی ئیمرالی قبووڵناکرێن.\nبەپێی هەواڵیکی ئاژانسی فرانس پرێس، سی پی تی لە ڕاپۆرتەکەیدا لەسەر سەردانەکەی بۆ زیندانی ئیمرالی لە ساڵی ٢٠١٩ـدا، ڕایگەیاندووە؛ لەگەڵ هەموو گیراوانی زیندانی دوورگەی ئیمرالی کۆبووەتەوە.\nلە ڕاپۆرتەکەدا هەروەها ئاماژە بەوە کراوە کە هیچ باشبوونێک لە دۆخی زیندانی ئێمرالیدا لەچاو سەردانەکەی ساڵی ٢٠١٦ـدا نابینرێت.\nسی پی تی ڕایگەیاند: ئۆجالان و سێ گیراوی دیکەی ئیمرالی هێشتاش لە هەفتەیەک شەش کاتژمێر دەتوانن یەکتر ببینن، جگە لەمەش کۆبوونەوە دوو کەسییەکانیش تەنها لە هەفتەیەک سێ کاتژمێرە، ئەمە سەرەڕای ئەوەیە کە لێیان قەدەغە کراوە کە لە حەوشەی زیندانەکە پێکەوە بن.\nسی پی تی جەختی لەوە کردووەتەوە؛ گیراوانی ئیمرالی هەموویان گۆشەگیر کراون و ئەو گۆشەگیریە لە ١٦٨ کاتژمێری هەفتەدا، ١٥٩ کاتژمێر بەردەوامە.\nلە بەردەوامی ڕاپۆرتەکەدا ئاماژە بەوەکراوە، کە لەم ساڵانەی دواییدا دەتوانین بڵێین، سەردانەکانی خانەوادەی ئۆجالان بۆ لای ڕێبەری گەلی کورد ڕێگەی پێنادرێت و داواکارییەکانی چاوپێکەوتنی پارێزەرانیش لە ساڵی ٢٠١٩ـەوە ڕەتکراوەتەوە.\nلە بەشێکی دیکەدا سی پی تی، ئاماژەی بەوەداوە، لە نێوان زیندانییەکاندا پێویستە هاوسەنگییەک لە نێوان مەرجە ئاسایشییەکان و مافە بنەڕەتییەکانی مرۆڤ ڕەچاو بکرێت، و داوایکرد؛ “سیستمێکی هەمیشەیی دابمەزرێت کە تێدا سەردانی خانەوادە و پارێزەران هەبێت”، دەستنیشانیشی کردووە، “ئەو سیستمەی بەسەر زیندانیان لە ئیمرالی دەسەپێندرێت، پێویستە بە تەواوەتی بگۆڕدرێت”.


رووسیا: وه‌ڵامی هه‌ر هێرشێكی ئه‌مه‌ریكا بۆ سه‌ر سووریا ده‌ده‌ینه‌وه\nسێرگی لاڤرۆڤ، وه‌زیری ده‌ره‌وه‌ی رووسیا هۆشداری ده‌داته ئه‌مه‌ریكا و ده‌ڵێت، هێزه‌كانی رووسیا وه‌ڵامی هه‌ر هێرشێك ده‌ده‌نه‌وه، كه ئه‌مه‌ریكا بیكاته سه‌ر حكوومه‌تی سووریا.\nلاڤرۆڤ دووپاتیكرده‌وه، "ئه‌مه‌ریكا له‌كاتی هه‌ر هێرشێكیدا بۆ سه‌ر حكوومه‌ته‌كه‌ی ئه‌سه‌د ئه‌نجامی نه‌خوازراو بۆخۆی به‌دوادا ده‌هێنێت".\nهه‌روه‌ها گوتی: "پێویسته نیكی هایلی، نوێنه‌ری ویلایه‌ته یه‌كگرتووه‌كانی ئه‌مه‌ریكا باش بزانێت، به‌كارهێنانی مایك له ئه‌نجوومه‌نی ئاسایشی نێوده‌وڵه‌تی به‌شێوه‌یه‌كی نابه‌رپرسیارانه شتێكه و، رووبه‌ڕوو بوونه‌وه‌ی نێوان سوپای رووسیا و ئه‌مه‌ریكاش شتێكی دیكه‌یه".\nوه‌زیری ده‌ره‌وه‌ی رووسیا جه‌ختی كرده‌وه، "چه‌ندین وێستگه‌ی لێكتێكگه‌یشتن هه‌یه كه ده‌كرێت له ڕێگه‌یانه‌وه له‌وه تێبگه‌ن ئایا ده‌كرێت چ كارێك بكرێت و چ كارێك نه‌كرێت، هاوپه‌یمانی ئه‌مه‌ریكاش ئه‌وه باش ده‌زانێت".\nلاڤرۆڤ رایگه‌یاند: "ئه‌و هه‌ره‌شانه‌ی شه‌وی رابردوو نیكی هایلی به پێشكه‌شكردنی پرۆژه بڕیارێكی نوێ كرد، كه به گوته‌ی خۆی پرۆژه‌كه‌یان ئاماده‌یه، ته‌نیا واتایه‌ك ده‌گه‌یه‌نێت، ئه‌ویش ئه‌وه‌یه كه له جێبه‌جێكردنی بڕیاری پێشوودا شكستیان هێناوه، چونكه پرۆژه نوێیه‌كه‌یان هیچ جیاكارییه‌كی "إستثناء"ی تێدا نییه كه شه‌رعییه‌ت به رووبه‌ڕوو بوونه‌وه‌ی تیرۆریستان بدات"، گوتیشی، پرۆژه‌كه‌ی ئه‌مه‌ریكا به‌سه‌ر هه‌موو سووریادا ناگشتێندرێت، به‌ڵكو ته‌نیا به غووته‌ی رۆژهه‌ڵاته‌وه په‌یوه‌ست كردووه.\nلاڤرۆڤ روونیشیكرده‌وه، "به‌و هه‌ڵوێسته‌ی ئه‌مه‌ریكا بیرم بۆ شتێك ده‌چێت، ئه‌ویش ئه‌وه‌یه كه واشنتۆن زۆر گرنگی به پاشماوه‌كانی تیرۆر نادات، به‌ڵكو به‌پێچه‌وانه‌وه ده‌یانه‌وێ پارێزگاریش له تیرۆر بكه‌ن بۆ ئه‌وه‌ی بیانكه‌ن به هه‌ره‌شه بۆ سه‌ر رژێمی سووریا".\nلاڤرۆڤ ئاشكرایكرد، "به‌یانی چاوم به مه‌ولود چاویش ئۆغلۆ، وه‌زیری ده‌ره‌وه‌ی توركیا ده‌كه‌وێت و، رۆژی هه‌ینی داهاتووش له ئه‌ستانه له‌گه‌ڵ هاوتا ئێرانییه‌كه‌مان كۆده‌بینه‌وه، كه هه‌ڵبه‌ته له كۆبوونه‌وه‌كاندا باس له ناوچه‌كانی كه‌مكردنه‌وه‌ی شه‌ڕ ده‌كه‌ین. من له‌و باوه‌ڕه‌دا نیم ئێستا پێویست به‌وه بكات كار بۆ زیادكردنی ژماره‌ی ناوچه‌كانی كه‌مكردنه‌وه‌ی شه‌ڕ بكه‌ین، به‌ڵكو ئه‌وه‌ی گرنگه ئه‌وه‌یه، ده‌بێت پارێزگاری له‌و سیسته‌مه بكه‌ین، كه رێككه‌وتنی له‌سه‌ر كراوه، به‌ر له هه‌موو شتێكیش سیسته‌می وه‌ستاندنی شه‌ڕ".\nشه‌وی رابردوو، نیكی هایلی، نوێنه‌ری ئه‌مه‌ریكا له ئه‌نجوومه‌نی ئاسایشی نێوده‌وڵه‌تی رایگه‌یاند: "ئه‌وه پشتڕاست بووه‌ته‌وه كه سووریا چه‌كی كیمیایی له دژی خه‌ڵكی سڤیل به‌كارهێناوه و كاتی ئه‌وه هاتووه، ئه‌مه‌ریكا و هاوپه‌یمانه‌كانی گورزێكی سه‌ربازی كوشنده له حكوومه‌ته‌كه‌ی به‌شار ئه‌سه‌د بوه‌شێنن".


پەرلەمانی عێڕاق پڕۆژە یاسای ئاسایشی خۆراکی پەسەند کرد\n07:14 - 08/06/2022\nپەرلەمانی عێڕاق پڕۆژە یاسای ئاسایشی خۆراکی پەسەند کرد\nپەرلەمانی عێراق دەنگی لەسەر پڕۆژە یاسای ئاسایشی خۆراک دا و بە زۆرینەى دەنگ پڕۆژەیاساکە پەسەند کرا.\nئەمڕۆ چوارشەمە به كۆی ده‌نگی 257 ئه‌ندامی پەرلەمان، پرۆژه‌یاسای ئاسایشی خۆراك په‌سه‌ندكرا، دوای به‌ڕێوه‌چونی پرۆسه‌ی ده‌نگدانیش له‌سه‌ر ئه‌و پرۆژه‌یاسایه، كۆبونه‌وه‌ی په‌رله‌مان هه‌ڵگیرا، بڕیاریشە رەوانەی سەرۆكایەتی كۆمار بكرێت بۆ پەسەندكردن.\nبەهۆى ئەوەى حکومەتی ئێستای عێراق کار بەڕێکەرە، ناتوانێت پڕۆژەیاسای بودجە بنێرێت بۆ پەرلەمان و یاسای بۆ دەربکات، لە ئێستادا پڕۆژەیاسای پاڵپشتی ئاسایشی خۆراك لەلایەن حکومەتەوە رەوانەی پەرلەمان کراوە و بڕی (24) ملیار دۆلاری بۆ تەرخان دەکرێت بۆ ئەوەی حکومەت بتوانێت کارەکانی خۆی پێ بەڕێبکات.\nپڕۆژە یاسای پاڵپشتی ئاسایشی خۆراك سەرەتا لەلایەن ئەنجومەنی وەزیرانی عێراقەوە لەسەر پێشنیازی وەزارەتی دارایی ئامادەکرا و لە رۆژی 13_3_2022 بەپەلە پڕۆژە یاسایەكەى بەناوی (پاڵپشتی خێرا بۆ ئاسایشی خۆراك و گەشەپێدان) رەوانەی پەرلەمانی عێراق كرد، لە رۆژی 26 ی ئازار پەرلەمانی عێراق خوێندنەوەی یەكەمی بۆ پڕۆژە یاساكە كرد، بڕیاریشبو لە دانیشتنی 28ی هەمان مانگدا خوێندنەوەی دووەمی بۆ بكرێت، بەڵام كۆبونەوەكە دواخرا، دواتریش دادگای باڵای فیدڕاڵی لە عێراق لەسەر سكاڵایەكی پەرلەمانتار باسم خەشان لەبارەی ئەو پرۆژە یاسایە كۆبوەوە و بڕیاریدا پڕۆژە یاساكە هەڵبوەشێنێتەوە.


کازمی: سەرکەوتو بوین لە دیارییکردنی کات بۆ کشانەوەی هێزەکانی هاوپەیمانان » پێگەی تۆڕی میدیای عێراقی\nمسته‌فا كازمى سەرۆک وەزیران،،ئه‌مڕۆ یه‌كشه‌ممه،رایگەیاند، لەرێگەی گفتوگۆی بنیاتنەر و راستەقینەوە سەرکەوتو بوین لە سەپاندنی رێکاریی یاسایی و دیارییکردنی کات بۆ کشانەوەی هێزەکانی هاوپەیمانی نێودەوڵەتی.\nنوسینگه‌ى راگه‌یاندنى سەرۆک وەزیران،له راگه‌یاندراوێكدا كه ده‌ستى ئاژانسى هه‌واڵى عێراقى (اه‌ع) كه‌وتووه رایگه‌یاند:" كازمى لە ئێوارەخوانێکی بەربانگکردنەوەدا میوانداریی ژمارەیەک فەرماندەی سەربازیی و ئەمنیی کردوە رایگەیاند،" بەغدا سەرکەوتوبوە لە سەپاندنی رێکارە یاساییه‌كان و دیارییکردنی کات بۆ کشانەوەی هێزەکانی هاوپەیمانی نێودەوڵەتیی لە عێراق".\nرونیشیكرده‌وه،" لەرێگەی گفتوگۆی بنیاتنەر و راستەقینەوە و بەرپرسیارانه، سەرکەوتو بوین سه‌باره‌ت به کشانەوەی هێزەکانی هاوپەیمانی نێودەوڵەتی، دوای ئەوەی هێزەکانی عێراق تەواو ئامادەن بۆ وەگرتنی بەرپرسیارییەتی ئەمنی بۆ بەرەنگاربونەوەی داعش".\nئاماژه‌ی به‌وه‌شكرد،" تاوەکو ئێستاش ئاڵنگارییه‌كان به‌رده‌وامن و قۆناغ بە قۆناغ ئه‌و ئاڵنه‌گاریانه كۆتایی دێن، بۆیه پێویسته هێزەکانی عێراق بەتەواوەتی ئامادەبن بۆ وەگرتنی هەر بەرپرسیارییەتییەک كه روبه‌ڕویان ده‌بێته‌وه.\nکازمی ئاشکراشیکرد،" لیژنەیەکی سەربازیی هونەری تایبەتمەندمان پێکهێناوە بۆ دیارییکردنی پێداویستیەکانی هێزەکانی عێراق و رێکارەکانی وەرگرتنی ئەرکەکان لە هاوپەیمانی نێودەوڵەتی ".\nوه‌زاره‌تى ناوخۆى هه‌رێم:هێرشەکەی ئەمشەوی فڕۆکەخانەی نێودەوڵەتی هەولێر لە رێگەی درۆنی (TNT)وە بوە\nبە موشەک هێرشکرایە سەر کاروانێکی هێزەکانی هاوپەیمانان لەدیوانیه


📊 بابەت 374,086 | وێنە 58,955 | پەڕتووک PDF 10,973 | فایلی پەیوەندیدار 42,398 | 📼 ڤیدیۆ 167 | 🗄 سەرچاوەکان 14,583\nفۆڕمی تۆمارکردنی بابەت | بایی 6 ملیار و 779 ملیۆن دۆلار وەبەرهێنان لە کەرتی گەشتیاریدا کراوە\nبەرپرسێکی دەستەی گشتیی گەشتوگوزاری هەرێمی کوردستان دەڵێت لە ماوەی 12 ساڵی رابردوودا تەنیا لەڕێگەی دەستەی وەبەرهێنانەوە بایی 6 ملیار و 779 ملیۆن دۆلار وەبەرهێنان لەکەرتی گەشتیاریدا کراوە و پرۆژەکانی ئەو کەرتە رۆڵی بەرچاویان هەبووە لە راکێشانی پارە بۆ کوردستان. دوای دەرچوونی یاسای وەبەرهێنان لە کوردستان، 912 پرۆژە لە 13 سێکتەری جیاواز مۆڵەتیان وەرگرتووە، بەڵام 103 لەو مۆڵەتانە بە هۆکاری جیاواز هەڵوەشێنراونەتەوە. سەرمایەی 809 پرۆژەکەی دیکەش گەیشتووەتە 48 ملیار و 661 ملیۆن دۆلار. لەنێو پرۆژەکانی وەبەرهێناندا سێکتەری گەشتیاری لە دوای سێکتەری پیشەسازی و نیشتەجێکردن دێت کە 147 پرۆژە بە سەرمایەی 6 ملیار و 779 ملیۆن دۆلار مۆڵەتیان وەرگرتووە. سەربەست خدر، بەڕێوەبەری فەرمانگەی لێکۆڵینەوە و زانیاری لە دەستەی وەبەرهێنان کە سەرپەرشتی بەدواداچوونی پرۆژەکانی گەشتیاری کردووە، بە (رووداو)ی گوت: بەپێی بەدواداچوونمان بۆ پرۆژە گەشتیارییەکان، بۆمان دەرکەوت لە کۆی 147 پرۆژەی مۆڵەتدراوی گەشتیاری 50 پرۆِژەیان بەڕێژەی 100% تەواو بوون و ئێستا پێشوازی لە گەشتیاران دەکەن، بەشێکی زۆریان هوتێل و رێستورانتی براندن و بوونەتە هۆی راکێشانی سەرنجی گەشتیاران. ئەو 50 پرۆژە گەشتیارییەی تەواوبوون و کار دەکەن، بریتین لە 10 هۆتێلی براند، نۆ مۆتێل و رێستۆرانتی گەشتیاری، 24 پڕۆژەی یاریی هاوچەرخ و گوندی گەشتیاری و حەوت سەنتەری بازاڕکردنی هاوچەرخ. کۆمەڵگای گەشتیاری ئەکوا تارین، یەکێکە لە پرۆژە مۆڵەتپێدراوەکانی دەستەی وەبەرهێنان لە هەولێر، پرۆژەکە لەسەر رووبەری 20 دۆنم و بە سەرمایەی 20 ملیۆن دۆلار دامەزراوە. پرۆژەکە لە دوو بەش پێکهاتووە، بەشی یەکەمی بریتییە لە سەنتەرێکی هاوچەرخی وەرزشی و مەلەوانگەیەکی ئۆلۆمپی کە بەدرێژایی ساڵ کراوەیە، بەشی دووەمی وەرزییە کە بۆ ماوەی 4 مانگ لە وەرزی گەشتیاریدا دەکرێتەوە و ئەویش لە دوو بەش پێکهاتووە (یاری هاوچەرخی منداڵانە و مەلەوانگە و یاری هاوچەرخ بۆ تازە پێگەیشتووان). هەروەها رووبارێکی دەستکردیش لە نێو پرۆژەکەدا هەیە. ئەمیر ماغول ئەحمەد، خاوەنی کۆمەڵگای گەشتیاریی ئەکوا تارین، بە(رووداو)ی گوت: لەبەر ئەوەی هەولێر شوێنێکی گەرمە و رووباری لێ نزیک نییە، زۆربەی گەشتیارانی عەرەبیش حەزیان بە مەلەیە لە شوێنە گەشتیارییەکان کە پێشتر بەناچاری رێگەی دووریان دەبڕی بۆ گەیشتن بە رووبار و شوێنە سروشتییەکان، بۆیە ئێمە بیرمان لە دروستکردنی کۆمەڵگایەکی گەشتیاری هاوچەرخ بۆ مەلە کردەوە. یەکێک لە تایبەتمەندییەکانی پرۆژەکە ئەوەیە کە خێزانییە و هەموو ئەندامانی خێزان دەتوانن مەلە و یاری بکەن. ئەمیر دەڵێت: هەر ئەمەیە وایکردووە پرۆژەکەمان بکەوێتە پرۆگرامی گرووپە گەشتیارییەکان و هەر گەشتیارێک بەگروپ بێتە کوردستان سەردانی پرۆژەی ئەکوا تارین دەکات، بۆیە لە وەرزی گەشتیاریدا مانگانە 45 تاوەکو 60 گروپی گەشتیاری روو لە پرۆژەکەمان دەکەن. پرۆژەکەی ئەمیر هەلی کاری بۆ 300 کەس دابین کردووە، ئەمە جگە لەوەی بووەتە هۆی راکێشانی سەرمایە بۆ کوردستان. ئەمیر دەڵێت: بیرۆکەی فراوانکردنی پرۆژەکەمان هەیە، بەڵام نەبوونی سیستەمێکی پێشکەوتووی بانکی لە کوردستان بۆ پاڵپشتی دارایی بیرۆکەکان و ناسەقامگیری ئابووریی کوردستان و رۆتینیاتی حکومەت و ئەو باجە زۆرەی حکومەت وەریدەگرێ، رێگرن لەبەردەم ئێمە. بەپێی ئاماری دەستەی گشتیی گەشتوگوزاری، ساڵی 2007 تاوەکو 2013 کەرتی گەشتیاری لە کوردستان بەردەوام لە گەشەدا بوو. ساڵی زێڕینی ئەم کەرتەش 2013 بووە کە دوو ملیۆن و 952 هەزار گەشتیار روویان لە کوردستان کرد، بەڵام بەهۆی هێرشی داعش و ئاڵۆزبوونی بارودۆخی ناوچەکە و سەرهەڵدانی قەیرانی دارایی، ژمارەی گەشتیاران زۆر کەمی کرد، بە جۆرێک ساڵی 2014 بەراود بە ساڵی 2013 بە رێژەی 48.2% کەمی کرد. ساڵی 2015 خراپترین ساڵ بوو بۆ کەرتی گەشتیاریی کوردستان کە تەنیا 782 هەزار گەشتیار روویان تێکردبوو. بەڵام لە دوو ساڵی رابردوودا جۆرێک لە بووژانەوە لەو کەرتەدا دەبینرێ، ساڵی 2016 نزیکەی 1.6 ملیۆن گەشتیار و ساڵی رابردووش 2.1 ملیۆن گەشتیار روویان لە هەرێمی کوردستان کردووە، پێشبینی دەکرێت ئەمساڵ ژمارەی گەشتیاران بگاتە 2.5 ملیۆن کەس. مەولەوی جەبار، سەرۆکی گشتیی دەستەی گەشتوگوزاری هەرێم بە (رووداو)ی گوت: لە 12 ساڵی رابردوودا تەنیا لەڕێگەی دەستەی وەبەرهێنان بە سەرمایەی 6 ملیار و 779 ملیۆن دۆلار وەبەرهێنان لەکەرتی گەشتیاری کراوە، ژمارەیەک پرۆژە دامەزراون کە رۆڵێکی بەرچاویان هەبووە لە راکێشانی سەرمایە بۆ کوردستان. ژینگە و سروشتی هەرێمی کوردستان زۆر لەبارە بۆ وەبەرهێنان لەسێکتەری گەشتیاری و وەبەرهێنانیش لەو سێکتەرە پڕ قازانجە، بەڵام بەرپرسانی گەشتوگوزار دەڵێن لەبەر ئەوەی گەڕانەوەی سەرمایە لەم سێکتەرە کەمێک درێژخایەنە، بۆیە بەراورد بە سێکتەری پیشەسازی و نیشتەجێکردن، کەمتر سەرمایەگوزاری لەم سێکتەرە کراوە. مەولەوی جەبار دەڵێت: ناوچەی گەشتیاری زۆر سەرنجڕاکێشمان هەیە کە هێشتا گەشتیاری بۆ نەچووە، بۆیە دەرفەتی وەبەرهێنان لەم کەرتە زۆر فراوانە، ئەگەر زەمینەسازی بۆ بکرێت دەبێتە سەرچاوەیەکی زۆر باشی داهات بۆ وڵات. مەولەوی جەبار گوتیشی: بۆ سەرمایەگوزاریی زیاتر لەو کەرتە پێویستە حکومەت ئاسانکاری زیاتر بۆ وەبەرهێنەران بکات و وەک هاندانیش پێشینەی تایبەت ببەخشێتە ئەو وەبەرهێنەرە بچووکانەی مەبەستیانە لەناوچە گەشتیارییە دوورەکان وەبەرهێنان بکەن. بەپێی دوایین راپۆرتی ساڵانەی ئەنجوومەنی گەشتوگوزاری جیهانی، ساڵی رابردوو کەرتی گەشتیاری بەرێژەی 10.4% بەشداری لەتێکڕای داهاتی جیهاندا کردووە کە دەکاتە نزیکەی 8 تریلیۆن دۆلار، خەرجی گەشتیارانی جیهانیش 1.49 تریلیۆن دۆلار بووە کە دەکاتە 6.5%ی تێکڕای بەهای هەناردەی جیهان، بەهەمانشێوە سێکتەری گەشتیاری بەڕێژەی 9.9% بەشداری لە تێکڕای بازاڕی کار لەجیهاندا کردووە و لەو رێگەیەوە زیاتر لە 313 ملیۆن هەلی کار رەخساوە. مەولەوی جەبار دەڵێت: نازانین کەرتی گەشتیاری بەرێژەی چەند بەشدارە لە داهاتی نیشتمانی، بەڵام لەڕێگەی گەشەپێدانی ناوچە گەشتوگوزارییەکان و بەشداریمان لەکۆڕ و کونفرانسە هەرێمی و جیهانییەکان لەهەوڵی ئەوەداین سەرنجی زیاتری گەشتیاری وڵاتانی عەرەبی و جیهان رابکێشین، بۆ ئەوەی لەو رێگەیەوە بگەین بەو ئامانجەی کەرتی گەشتیاری بە رێژەی 10% بەشداری داهاتی نیشتمانی بکات. #07-06-2018#


ژیوای بانەمەڕانش کوشناوە\n10:45 - 7/9/2020\nکومیتەو ئاویر کوشنایو بنکەو ژیوای\nهەورامان‌نیوز: کومیتەو ئاویرکوشنایو بنکەو ژیوای جە شارو پاوەی، نیمەڕۆدماو ئارۆ دوەشەمەی دماو هەوڵی چند سەعاتەی ئایرەکەو بانەمەڕانو پەشتەو سەردەرەی ج قەدپاڵو شاهۆیشا کوشناوە. چاد کەسێو جە دایرەو سەرچەمە سروشتییەکاو پاوەی ئایرکوشناکەینە یاردیدەرێو ژیواییەکا بێنێ.\nسەرساحبو ئارۆیەو بانەمڕان بە هۆکاری نادیار گڕش بەردەبێ.


یەکێک لە مامۆستا ئاینییە دیارەکانی کوردستان توشی کۆرۆنا بوو\nئه‌مریكا سزای نوێی به‌سه‌ر وه‌زاره‌تی به‌رگری و زاناكانی ئێراندا سه‌پاند\nلیژنەی مافی مرۆڤ قسەی جیاواز سەبارەت بەگیانلەدەستدانی سزادراوان بەكۆرۆنا دەكەن\nئەنجومەنی وەزیرانی هه‌رێم رایگه‌یاند، لە سەرەتای هەفتەی داهاتووەوە بڕیار لە میکانیزم و چۆنێتی دابەشکردنی مووچە ده‌ده‌ن بۆ ئەوەی دەست بە دابەشکردنی مووچە بکرێت بە پێی ئەو توانا داراییەی لە بەر دەستە.\nئه‌مڕۆ چوارشه‌ممه 12ی ئابی 2020، حكومه‌تی هه‌رێمی كوردستان له باره‌ی چۆنیه‌تی دابه‌شكردنی مووچه‌و دۆخی داراییه‌وه له رێگه‌ی ڤیدیۆ كۆنفرانسه‌وه كۆبووه‌وه و دوای كۆبوونه‌وه‌كه راگه‌ندراوێكی بڵاوكرده‌وه.\nئەنجومەنی وەزیران لە کاتێکدا هەوڵەکانی شاندی دانوستانکاری حکومەتی هەرێمی کوردستان لە گەڵ حکومەتی فیدراڵی بە باشی هەڵدەسەنگێنێ، بەجۆرێک حکومەتی هەرێمی کوردستان هیچ بیانوویەکی دەستووریی و قانونی و دارایی نەهێشتووەتەوە بۆ گەیشتن بە رێککەوتن و لە پێناو دابینکردنی مووچە و شایستە داراییەکانی مووچەخۆرانی هەرێمی کوردستان، هەموو مەرجەکانی حکومەتی فیدراڵی کە لە چوارچێوەی دەستووردان قبوڵ کردووە، بەڵام بەداخەوە حکومەتی فیدراڵی زیاتر لە سێ مانگە ئامادە نییە هیچ بڕە پارەیەک وەک مووچەی مووچەخۆرانی هەرێم بنێرێت کە ئەمەش وای کردووە حکومەتی ھەرێم، نەتوانێت شایستەی دارایی مووچەخۆرانی خۆی خەرج بکات، بەم هۆیەوە دۆخ و گوزەرانێکی نالەبار بۆ مووچەخۆرانی ھەرێم دروست بووە، سەرەڕای ناھەمواریی بارودۆخی تەندروستی.\nئەمەش لە کاتێکدایە کە بە پێی یاسا بەرکارەکانی عێراق، ھەرێم ھاوشێوەی بەشەکانی دیکەی عیراق، مافی خۆیەتی ئەو بەشە مووچەیەی کە بۆی خەرج دەکرا وەریبگرێت و پێویستە جیاوازی لە نێوان ھاووڵاتییانی ھەرێمی کوردستان و بەشەکانی دیکەی عێراق نەکرێ لە خەرجکردنی شایستەی دارایی مووچەخۆران کە ئەمەش دەستووری عێراق وەک بنەما جێگیری کردووە.\nبۆیە ئەنجومەنی وەزیران بە تووندی نیگەرانیی و ناڕەزایی خۆی بەرامبەر بەو هەڵوێستە نەرێنییەی حکومەتی فیدراڵی دەردەبڕێت و داوا دەکات بە دەنگ هەوڵەکانی حکومەتی هەرێمی کوردستانەوە بێت و کێشەکان لە سەر بنەمای دەستوور چارەسەر بکات و ڕێز لە ماف و شایستە دەستوورییەکانی هەرێمی کوردستان بگرێت و پابەندبوونە دەستوورییەکانی بەرامبەر هەرێمی کوردستان جێبەجێ بکات.\nئه‌م بابه‌ته 22304 جار خوێنراوه‌ته‌وه\nپۆلیسی دهۆک: چەند کەسێکمان بەتۆمەتی دزیکردن دەستگیرکرد\nفراکسیۆنی گۆڕان سەرۆكێکی نوێی هەڵبژارد\nبانكێكی به‌ریتانی پێشبینیی به‌رزبونه‌وه‌ی نرخی نه‌وت ده‌كات


جیهاد محەمەد: پرۆسەی پەروەردە لە کوردستاندا پەروەردەیەکی تەندروستی سەردەمیانە نییە، بە پێچەوانەوە پەروەردەیەکی کۆنەباوی پارێزەری دابونەریتە کۆنەباو و سواوەکانە… – بۆپێشەوە\nجیهاد محەمەد: پرۆسەی پەروەردە لە کوردستاندا پەروەردەیەکی تەندروستی سەردەمیانە نییە، بە پێچەوانەوە پەروەردەیەکی کۆنەباوی پارێزەری دابونەریتە کۆنەباو و سواوەکانە…\nOn تشرینی یەکەم 1, 2020\nدیمانەی بۆپێشەوە بۆپێشەوە لەگەڵ نووسەر و چالاکوانی مەدەنی جیهاد موحەمەد سەبارەت ساڵی نوێی خوێندن لە هەرێمی کوردستان و خوێندنی ئۆنلاین\nبۆپێشەوە: بۆ ئەم ساڵ بەهۆی کۆڕۆنا ڤایرۆسەوە باسی خوێندنی ئۆنلاین دەکرێت، چۆن دەڕواننە ئەم هەنگاوە و تا چەندە لاتان وایە گونجاوە بۆ هەرێمی کوردستان؟\nجیهاد محەمەد: خوێندنی ئۆنلاین دانراوە بۆ زۆربەی قۆناغەکانی خوێندن بە تایبەتی بۆ خوێندنی زانکۆکان، لەگەڵ ئەوەشدا بۆ ئەو خوێندنانەی کە تەنها خۆی نابینێتەوە لە خوێندنێکی تیۆرییدا، بەڵکو پێویستی بە پراکتیکەکردن هەیە ناویان لێناوە خوێندنی “ئاوێتە”. کەمتەرخەمیەکان، کەموکوڕیەکان، دواکەوتووییەکان، لە هەر بوارێکدا کەمتەرخەمی و کەموکورتیی و دواکەوتوویی زیاتر بە دوای خۆیدا دەهێنێت. لە ڕاستیدا دەستبردن بۆ هەر چاکسازییەک، بە تایبەتی لە کاتی قەیرانەکاندا، وەک ئەم قەیرانانەی کە بەڵای کۆرۆنا بەرۆکی هەموو جیهانی گرتووەتەوە، لەو وڵاتانەی کە خۆیان لە خۆیاندا دواکەوتوون، پڕۆسەی خوێندن تیایاندا پرۆسەیەکی کۆنەباوە، بیرکردنەوە لە چارەسەرییەکان هەروا ئاسان و سانا نییە، بڕیاردان لەسەر چۆنیەتی درێژەدان بە پرۆسەی خوێندن پێویستە بە بڕیاری سەرپێیانە نەبێت، پێویستە بڕیارەکان لە ئەنجامی ڕاوێژکردن و گفتوگۆکردن لەگەڵ شارەزایانی خوێندن و پەروەردە بدرێت، پێویستە سوود لە ئەزموونی وڵاتانی پێشکەوتوو وەرگیرێت، لەگەڵ ئەوەشدا واقیعی ژیان و گوزەرانی خەڵکی لە بەرچاو بگیرێت. بەداخەوە ئەوەی تێبینی دەکرێت، ئەو بڕیارەی لە وەزارەتی پەروەردەی حکومەتی هەرێمی کوردستان دراوە لەسەر خوێندنی ئۆنلاین بریارێکی بە پەلە و سەرپێیە، بڕیارێکە لە ناچارییەوە دراوە کە هەرچۆنێکێک بێت وەزارەتی پەروەردە ئەبێت بڕیارێک بدات! بڕیارێکە شکستی زیاتر بە پڕۆسەی خوێندن و پەروەردە دەهێنێت. ئەم بڕیارە گونجاو نییە لەگەڵ واقیعی ژیانی فێرخواز و خێزانەکانی فێرخوازاندا. جگە لە هەموو ئەمانە خوێندنی ئۆنلاین نوێیە لە کوردستاندا، ئەم خوێندنە بۆ مامۆستایان و بۆ فێرخوازانیش پێویستی بە ڕاهێنان و فێربوون هەیە. دابینکردنی پایەکانی خوێندنی ئۆنلاین، کۆمەڵێک پایە و پێویستین، کە بە داخەوە زۆر قورس دەکەوێت لەسەر فێرخوازان. هەموومان باش ئەوە دەزانین کە ژیان و گوزەرانی زۆربەی خێزانەکان و فێرخوازان لە ئاستێکی نزمدایە، فێرخوازان ناتوانن هەموو پێویستیەکانی خویندنی ئۆنلاین دابین بکەن، وەک کۆمپیوتەر، هێڵی ئینتەرنێت، کارەبای بەردەوام، تەلەفۆنی زیرەک بە ڤێرژنی بەرزەوە. جگە لەمانەش هەر لە بنەماوە خوێندن و پڕۆسەی فێربوون بە جۆرێک خۆشەویست نییە لای فێرخوازان کە بتوانن خۆیان زۆر ماندووبکەن بۆی، ئەمەش لە ئەنجامی خوێندن و پەروردەیەکی کۆنەباوەوە هاتووە. ئاخر خوێندنی ئۆنلاین پێویستی بە ڕاهێنان و فێربوونێک هەیە کە فێرخواز بتوانێت چەندین سەعات لە ژوورەکەی خۆیدا، ئەگەر ژووری هەبێت، بمێنێتەوە و خەریکی بە دواداچوون و پەیوەندیکردن بێت لەگەڵ مامۆستاکانی و هاوڕێکانیدا. بۆیە بەڕای من ئەم خوێندنی ئۆنلاینە نەگوجاوە بۆ ژینگە و پڕۆسەی خوێندنی کوردستان.\nبۆپێشەوە: خوێندنی ئۆنلاین پێویستی بەدابین کردنی کۆمپیوتەر، ئایپاد، و هێڵی ئەنتەرنێتی بەخێرایی گونجاو ، کەشی ئارامی ماڵ… هەیە، وەزارەتی پەروەردە تا چەندە بەرپرسە لە زامنکردنی ئەو ئیمکانیەتانە؟\nجیهاد محەمەد: هەموو پێویستیەکانی خوێندنی ئۆنلاین و ئاوێتەبوون، دەکەوێتە سەر دەوڵەت و حکوومەت و وەزارەتە تایبەتمەندەکانی وەک وەزارەتی پەروەردە و وەزارەتی خویندنی باڵا بە هاوبەشیکردنی هەندێک لە وەزارەتەکانی تری وەک وەزارەتی ڕۆشنبیری و وەزارەتی کارەبا و وەزارەتی کاروباری کۆمەڵایەتی. هەموو ئەم وەزارەت و لایەنە پەیوەندیدارانە پێویستە لە حاڵەتی بڕیاردانێکی وادا جگە لە ڕاوێژکردن و گفتوگۆکردنی نێوان خۆیان بۆ دابینکردنی ئەو پێویستیانە، پێویستیشە لەگەڵ مامۆستایان و سەرۆکایەتی زانکۆکان و لیژنەی پەرلەمانی فێرخوازاندا ڕاوێژ و گفتوگۆ بکەن. لە ئەنجامی هەموو ئەو ڕاوێژ و گفتوگۆکردنانەدا، لە ئەنجامی هەڵسەنگاندنی باری ژیانی فێرخوازان و مامۆستایاندا ئەوسا بتوانن بڕیارێک دەربکەن کە ئەگەر زیانیشی هەبێت، کەمترین زیانی هەبێت، بەڵام بە داخەوە ئەوەی تێبینی دەکرێت هیچ هەنگاوێک نەنراوە بۆ چارەسەری ئەم کێشەیە و لە پڕ بڕیارێکی سەرپێی دراوە.\nبۆپێشەوە: گرانی، نەبوونی موچە بۆ مامۆستایان و کارمەندانی پەروەردە، هەژاری زوربەی زۆری خەڵکی، چ کاریگەرییەکی لەسەر پرۆسەی خوێندن و پەروەردە دەبێت؟\nجیهاد محەمەد: ناوە ناوە دەبینین لە شارەکانی کوردستاندا خۆپیشاندانی مامۆستایان بەردەوامە، هەڵبەت خۆپیشاندانەکان زیاتر لەسەر نەبوونی موچەیە، یان لەسەر ئەو بڕیارە خراپانەی حکوومەتە کە دەربارەی کەمکردنەوەی لە سەدا ٢١ی موچە بە گشتی، کە موچەی مامۆستایانیش دەگرێتەوە. لە هەموو ئەو وڵاتانەی کە داهات و دەرامەتی گشتی وڵات لە ئاستێکی بەرزدایە، لەلای هەر حکوومەتێک لە جیهاندا کە هەڵگری جیهانبینیەکی سەردەمیانەیە بۆ گەشەی ئابووری، گەشەی توانای تاکەکان، زەوینەخۆشکردن بۆ دەرکەوتنی توانا شاراوەکانی فێرخوازان، هەر لە تەمەنێکی زووی منداڵیەوە، ساڵانە گەورەترین بودجە تەرخان دەکرێت بۆ وەزارەتی پەروەردە و پڕۆسەی خوێندن و فێربوون، بەداخەوە لە کوردستان و عێراقدا بودجەی وەزارەتی پەروەردە و خوێندن زۆر لە خوار بودجەی وەزارەتی پێشمەرگە و سوپاوەیە، ئەمەش کاریگەریەکی خراپی لەسەر کەمدەستی و بێ دەرامەتی وەزارەتی پەروەردە دروست کردووە، جگە لەمەش نەبوونی موچە و کەمکردنەوەی موچەی مامۆستایان هێندەی دیکە ڕەوشی خوێندن و کەمدەستی خێزانەکان فراوان و گەورەتر دەکات، کە ناتوانن بە گوێرەی پێویست خەرجی پڕۆسەی خوێندنی منداڵەکانیان دابین بکەن. مامۆستایان لە حاڵەتێکی وادا پەیوەستییە پێویستییەکەیان بۆ خوماندووکردن و هەوڵدان بۆ خوێندن و فێربوون زۆر کەمدەبێتەوە، جۆرێک لە دابڕان لە نێوان مامۆستایان و فێرگەکاندا دروست دەبێت، خۆشەویستی نێوان مامۆستایان و فێرخوازان کەمدەبێتەوە، هەموو ئەمانە پڕۆسەی خوێندن و فێربوون شکست پێدێنن.\nبۆپێشەوە: بەجیا لە کەم و کوڕی بیناو و پێداویستیەکانی خوێندن، مەنهەجی خوێندن چۆن دەبینن؟ لاتان وایە ئەو مەنهەجەی هەیە، جێگای پەسەندە یان مەنهەجی خوێندن و پەروەردەش پێویستی بە ئاڵوگۆڕە؟\nجیهاد محەمەد: بەداخەوە، تا ئێستاش خوێندنەوە و هەڵسەنگاندن بۆ پڕۆگرامی خوێندن لە پڕۆسەی خوێندن و فێربوون لە کوردستاندا بەوجۆرەیە کە کتێب بە پڕۆگرام دادەنرێت، کە لە ڕاستیدا کتێب ئامڕازە وەک هەر ئامڕاز و کەرەسەیەکی تری خوێندن و فێربوون، بەڵام هەڵبەت ئامڕازێکی زۆر گرنگە، ئەم ئامڕازە بەردەوام پێویستە لە گۆڕانکاریدا بێت، پێویستە جگە لە شارەزایانی پەڕوەردە خودی فێرخوازانیش هاوبەشی بکەن لە گۆڕینی ئەم ئامڕازە گرنگەدا. خوێندن و فێربوون لە وڵاتانی پێشکەوتوو و دیموکراتدا، فێرخوازان خۆیان دەتوانن کتێبی خوێندن هەڵبژێرن، بۆ نموونە چەند زانایەک بۆ فێربوونی بیرکاری هەریەکەیان بە شێوازێک کتێبێکی نووسیوە، فێرخوازان کام کتێبەیان بەلاوە پەسەند و ئاسان بێت ئەتوانن ئەو کتێبەیان دەستنیشان بکەن بۆ مامۆستاکەیان، کە بەو کتێبە و بەو شێوازە فێری بیرکاریان بکات. لە ڕاستیدا پڕۆگرام زیاتر لە خودی پەروەردەکردندا خۆی دەبینێتەوە، پڕۆگرامی ساڵانەی فێرگەکان و زانکۆکان پێویستە بە گوێرەی سەردەم و کێشەکانی سەردەمی مرۆڤایەتی بێت، گومانی تیا نییە واقیعی کۆمەڵگە و کێشەی کۆمەڵایەتی، سیاسیی، ئابووری و فەرهەنگی بەشێکی گەورەیە لە پڕۆگرامی خوێندن و فێربوون و پەروەردە. هەڵبەت کتێبەکان کە باس و خواس و شیکاری ئەم کێشانەیان لە خۆگرتووە، هەروەها چارەسەری کێشەکانیان لە خۆ گرتووە ئامڕاز گەلێکن بۆ فێربوون، فێرخوازن لە ڕێی گفتوگۆکردن لە نێوان خۆیان و لەگەڵ مامۆستاکانیاندا لە پۆلەکانیاندا هاوبەشی دەکەن بۆ گەشەی فێربوون و خوێندن و پەروەردە، ئیتر بەم جۆرە بەردەوام پەروەردە و فێربوون لە گەشەدا دەبێت. بۆیە پڕۆگرامی خوێندن لە کوردستاندا بە داخەوە گونجاو نییە لەگەڵ سەردەمدا، پڕۆگرامێکی کۆنەباو و نادیموکراتە.\nبۆپێشەوە: سیستەمی پەروەردەیەکی تەندروست، بەندە بە سیستەمێکی سیاسی تەندروست، لاتان وایە سیستەمی سیاسی و حکومڕانی کوردستان دەتوانێ سیستەمێکی شیاوی پەروەردەیی جێ بخەن؟\nجیهاد محەمەد: پەروەردە بێلایەن نییە، یان دۆگمایە یان پەروەردەیەکی فەلسەفیانەیە، پەروەردەی دۆگما و نادیموکرات پەروەردەیەکە کە پارێزەری کۆنەباوە، پارێزەری دابونەریەت باوەکانە، ئەم پەروەردەیە هەمیشە لە بەرژەوەندی ئەو ئایدۆلۆژیانەیە کە دەخوازن کۆمەڵگە وەک خۆی بمێنێتەوە و بیر و ئەندێشەی تاکەکانی کۆمەڵگە کراوە و ئازاد و سەربەخۆ نەبێت. پەروەردەی فەلسەفیانە پەروەردەیەکی سەردەمیانەیە، پەروەردەیەکی دیموکراتە، پەروەردەیەکە کە توانا شاراوەکانی فێرخوازان دەردەخات و هەمیشە فێرخوازان فێری پرسیارکردن و گومان دەکات، فێرخوازان فێری دیالۆگ دەبن و هەروا بە سانایی خۆیان ڕادەستی نووسینی ناو کتێبەکان ناکەن، یان دەتوانن لەگەڵ مامۆستاکانیاندا بە گوستاخانە پرسیاربکەن و گومان بخەنە سەر ڕاوبۆچوونی ناو کتێب و زانینی مامۆستاکان. پرۆسەی پەروەردە لە کوردستاندا پەروەردەیەکی تەندروستی سەردەمیانە نییە، بە پێچەوانەوە پەروەردەیەکی کۆنەباوی پارێزەری دابونەریتە کۆنەباو و سواوەکانە.\nبۆپێشەوە: ئەو چاکسازیانەی پێویستن لە بواری پەروەردەدا، بەخێرایی بکرێن، کامانەن؟ وە تاچەند لاتان وایە ئەم کابینەیە دەتوانێت چاکسازی لە بواری پەروەردەدا بکات؟\nجیهاد محەمەد: چاکسازیەکان دوو بەشن، بەشێکیان خۆیان لە چاکسازی ئامڕازەکان و کەرەسەکانی خوێدن و پەروەردەدا دەبیننەوە، وەک تەرخانکردنی بودجەی بەرز، دروستکردنی قوتابخانە، تا دوو دەوام و سێ دەوام لە یەک قوتابخانەدا نەکرێت، بە شێواز و ئەندازیاریەکی سەردەمیانە قوتابخانەکان دروست بکرێت، چاپکردنی کتێب و دابەشکردنی بە خۆڕایی بەسەر فێرخوازاندا، کردنەوەی خولی ڕاهێنانی بەردەوام بۆ مامۆستاکان، تا زیاتر قاڵبن لەسەر شێوازی نوێی وانە وتنەوە. بەڵام بەشێکی تری گرنگی چاکسازی لە ڕاستیدا خۆی لە هەڵتەکاندنی خوێندن و فێربوونە کۆنەباوەکەدا دەبینێتەوە، وەک پێشتر ئاماژەم پێدا، چاکسازی لەم بەشەدا خۆی لە گۆڕینی خوێندنی دۆگمادا دەبینێتەوە بۆ خوێندنی سەردەمیانە و فەلسەفیانە.


- 8-08-2019 - 3080 جار خوێندراوەتەوە\nتا ئه‌مڕۆ زێدانی ڕاهێنه‌ری یانه‌ی ڕیاڵ مه‌درید نه‌یتوانیوه پێكهاته‌كه‌ی له بازاڕی میركاتۆدا ته‌واو بكات، كه به بڕوای زۆرمان هێشتا ڕیاڵ پێویستی به ئه‌ستێره‌ی سۆپه‌ر هه‌یه بۆ ئه‌وه‌ی ڕكابه‌ری خوله‌كان بكات، له‌به‌ر ئه‌وه له ماوه‌ی ئه‌م هه‌فته‌یه‌دا زێدان ئه‌ركێتی به ته‌واوی نه‌خشه‌ی پلان و وێنه‌ی پێكهاته‌كه‌ی ئاشكرا بكات، هه‌موو ده‌پرسن ئه‌و كه‌چه‌ڵه بێده‌نگه بۆچی هیچ هه‌نگاوێكی ڕونی نییه له‌و بازاڕه‌ی به ملیۆنان دۆلاری تێدا ڕۆكراوه؟.\nله ڕاستیدا ئه‌و چاوه‌ڕوانی یه‌كلاكردنه‌وه‌ی بۆندی هه‌ردوو یاریزان (برۆنۆ فێرناندیز و میلینكۆڤیچ ساڤیچ)ـی ده‌كرد بۆ ئه‌وه‌ی بتوانێت به ئاسانی پۆڵ پۆگبا بگوازێته‌وه، به‌ڵام به پێچه‌وانه‌ی خواستی زیزۆ ئه‌وه سه‌رۆكی یانه‌كه پێرێز به هه‌ستكردن به قورسی بۆندی فه‌ڕه‌نسییه‌كه یاریزانی ئه‌جاكسی هۆڵندی ڤاندی بیكی گواسته‌وه بۆ تیپه‌كه‌ی، كه ئه‌مه له ئێستادا گرفتی بۆ ڕاهێنه‌ره‌كه دروستكردووه، چونكه ناوبراو هه‌مان پێگه‌ی پۆگبای هه‌یه و چاوه‌ڕوان ده‌كرێت به‌م نزیكانه ببێته باشترینی یاریگاكانی ئه‌وروپا.\nیه‌كێكی دیكه له‌و خاڵانه‌ی ده‌ستی زێدانی گرتووه گاریس بێڵه، كه ئه‌و ڕاهێنه‌ره به هه‌ر جۆرێك بێت ده‌یه‌وێت له كۆڵی بكاته‌وه و به بڕه پاره‌كه‌ی سه‌رۆكی تیپه‌كه‌ی قایل بكات بۆ خواست چوونه سه‌ر ئه‌سمه‌ره‌كه، كه له ماوه‌یه‌كی كه‌می دیكه‌دا بازاڕی میركاتۆی ئینگلته‌را ده‌رگای داده‌خرێت، كه ئه‌مه‌ش واده‌كات په‌له بكه‌ن بۆ ڕازی بوون و ناردنی بێڵ بۆ یانه‌ی تۆتنهام، كه یانه‌كانی پرێمه‌رلیگ ئاره‌زووی زۆریان بۆ ئه‌و یاریزانه هه‌یه، به‌ڵام یانه‌ی تۆتنهام ده‌یانه‌وێت مووچه‌ی ساڵانه‌ی ئه‌ستێره‌كه له (17) ملیۆنه‌وه كه‌م بكه‌نه‌وه، كه ئه‌مه‌ش وایكردووه بریكاری یاریزانه‌كه به‌وه ڕازی نه‌بێت و جارێكی دیكه دۆخی ماڵی مه‌دریدییه‌كان شێواوه.\nگرفتی كۆتایی خامیس ڕۆدریگزه و زێدان ده‌یه‌وێت بمێنێته‌وه، به‌ڵام سه‌رۆكی یانه‌كه به‌هۆی ئه‌وه‌ی له‌لایه‌ن یانه‌كانی دیكه‌وه گرنگی زۆر پێده‌رێت ده‌یه‌وێت بیدات به یه‌كێك له یانه‌كانی ئه‌تله‌تیكۆ مه‌درید و مارسیلیا و ناپۆلی، به‌ڵام زیزۆ له‌مكاته‌دا ده‌یه‌وێت به هێنانی پۆگبا به ته‌واوی به‌رده‌می به‌رگری و ناوه‌ندی تیپه‌كه‌ی پته‌و بكات، ئه‌و پێی وایه بوونی ئه‌و له‌گه‌ڵ كاسمیرۆ جوڵه‌ی زیاتر به به‌رگری و لایه‌نی هێرشی تیپه‌كه ده‌دات، به تایبه‌ت كه ڕۆدرگیز وه‌كو یاریزانی ژماره ده‌ی تیپه‌كه له پێشه‌وه‌ی ئه‌و دووانه یاریی بكات، یان به ئاسانی ده‌توانێت پلانه‌كه‌ی بكات به (4ـ4ـ2) له‌م دۆخه‌دا گۆڵچی كۆرتوا ده‌بێت چواره‌ی به‌رگری مارسیلۆ و میلیتاو و رامۆس و كارڤاخال پێكیده‌هێنن، به‌وه‌ش ڕۆڵی به‌رده‌مه‌كان كه‌متر ده‌بێت و هه‌رچی ڤینیسۆ و پۆگبا و مۆدریچ و هازارده به ته‌واوی له سه‌نته‌ری یاریگا بڵاو ده‌بنه‌وه، دووانه‌ی پێشه‌وه بنزیما و جۆڤیچ ده‌بن، كه له‌كاتی یارییه‌كه‌دا ده‌گۆڕێت بۆ پلانی (4ـ2ـ3ـ1) و ئازادی زۆرتر بۆ مۆدریچ دێته پێشه‌وه و به ئاسانی ده‌چێته نیوه یاریگای ركابه‌ر و كه‌مێك پۆگبا به پشت به‌ستن به خێراییه‌كه‌ی به‌رگری و ناوه‌ند پێكه‌وه ده‌به‌ستێته‌وه، كه ئه‌مه‌ش كێشه‌ی خاوی هه‌ڵگرتنی تۆپه‌كان له یانه‌ی مێره‌نگی چاره‌سه‌ر ده‌كات و زێدانیش ده‌گات به خه‌ونه‌كه‌ی.\nیۆرۆ سپۆرت ئینگلیزی و دیارۆ گوڵ


یەکگرتووی ئیسلامی پشتیوانی لە پەیوەست بوونی عێراق ...\nنێردراوە لە لایەن Heval Nezhad at 1:08 PM 0 سەرنج\nهەڤاڵ نەژاد: حكومه‌تی كوردستان سوود له بوونی كورد وه‌ربگرێت له وڵاتان بۆ ئه‌وه‌ی لۆبییه‌ك له‌سه‌ر ئاستی نێوده‌وڵه‌تی دروست بكات بۆ بە فەرمی ناساندنی جینۆسایدی کورد\nبەشداری کردنی من لە راپۆرتێکی رادیۆی ناوخۆ، سەبارەت بە بەجینۆساید ناساندی جینۆسایدی گەلی گورد، لەسەر ئاستی نێودەوڵەتی.\nنێردراوە لە لایەن Heval Nezhad at 12:46 PM 0 سەرنج\nنێردراوە لە لایەن Heval Nezhad at 12:10 PM 0 سەرنج\nنێردراوە لە لایەن Heval Nezhad at 10:00 AM 0 سەرنج\nئەمڕۆ ١-٨-٢٠١٣ بەشداری دانیشتنێکم کرد سەبارەت بە پەیوەندی نێوان دادگاکان و رۆژنامەنووسان، وتوێژێکی گەرم بوو، زۆر قسەو باسی پەیوەندیدار بەو مژارە باس کران.\nدانیشتنەکە دەزگای سمارت ئامادەی کردبوو، کۆمەڵێک یاساناس، ئەکادیمی، رۆژنامەنووس، بەشداربوون.\nیەکگرتووی ئیسلامی پشتیوانی لە پەیوەست بوونی عێراق بەو دادگای تاوانی نێودەوڵەتی دەکات\nدوێنێ چوارشەممە ٨-٥-٢٠١٣ وەک هاوپەیمانی رێكخراوە كوردستانییەكان لە پێناو دادگای تاوانی نێو دەوڵەتی، سەردانی ئەمینداری گشتی یەكگرتووی ئیسلامیمان كرد و یاداشتێکمان پێشکەش کردن.\nنێردراوە لە لایەن Heval Nezhad at 3:39 AM 0 سەرنج\nنێردراوە لە لایەن Heval Nezhad at 2:31 PM 0 سەرنج\nهاوپەیمانی ڕێکخراوە کوردستانییەکان لە پێناو دادگای تاوانی نێودەوڵەتی\nکۆبوونەوەی دامەزراندنی هاوپەیمانی رێکخراوە کوردستانییەکان، لە پێناو دادگای تاوانی نێودەوڵەتی. رۆژی شەممە ٣٠-٣-٢٠١٣ بەڕێوەچوو.\nلە کۆبوونەوەکەدا من و ٩ بەرێزی تر هەڵبژێردراین بۆ کارکردن لەسەر پرۆژەکە و کاک عەلی سیاسیش وەک رێکخەری پرۆژەکە لەگەڵ دادگاکەدا دیاریکرا.\nنێردراوە لە لایەن Heval Nezhad at 11:07 AM 0 سەرنج


دکتۆر بایه‌زید حه‌سه‌ن: له کۆتاییدا عێراق ده‌بێته سێ هه‌رێم\nله‌گه‌ڵ هه‌روادێ و زۆربوونی توندوتیژیه‌کان له عێراق و قوڵبونه‌وه‌ی زیاتری قه‌یرانی ئاینزایی وڵاته‌که، جارێکی تریش دابه‌شبوونی عێراق به‌سه‌ر سێ هه‌رێمدا دێته‌وه به‌ر باس و وه‌ک هه‌نگاوێکیش لێی ده‌ڕوانرێت بۆ سه‌قامگیری.\nدکتۆر بایه‌زید حه‌سه‌ن، ئه‌ندامی په‌رله‌مانی عێراق له‌سه‌ر لیستی بزوتنه‌وه‌ی گۆڕان ده‌ڵێت هیچ گومانێکی تیادا نییه که بوونی سێ هه‌رێم له عێراقدا یارمه‌تیده‌ر ده‌بێت بۆ کۆنترۆڵ کردنی ڕه‌وشی ئاسایشی و هێنانه ئارای جێگیریی سیاسی و ئاسایشی له عێراقدا و ده‌شڵێت پێکهێنانی سێ هه‌رێم هیچ گرفتێکی تیادا نابێت چونکه له ده‌ستوری په‌سه‌ندکراوی وڵاته‌که‌شدا نوسراوه.\nله میانه‌ی وتووێژه‌که‌یدا له‌گه‌ڵ به‌ڵێن ساڵح، دکتۆر بایه‌زید ئاماژه‌ش به‌وه ده‌کات ژماره‌یه‌ک پارێزگا داوای بوون به هه‌رێمیان کردووه به‌ڵام حکومه‌تی نێوه‌ندی هه‌ل و مه‌رجی سیاسی وڵاته‌که‌ی کردۆته بیانوو بۆ په‌سه‌ند نه‌کردنی ئه‌و داوایانه.


چۆپی فەتاح دەست بە كارێكی نوێ دەكات\nچۆپی فەتاح خاتوونە گۆرانیبێژی ناسراوی كورد، لەگەڵ ئەوەی زیاتر بە هونەری گۆرانی ناسراوە، ئێستە جیاواز لەوە لە بوارێكی تر دەردەكەوێت كە پێویستی بە سەلیقەی هونەریی و شارەزایی پیشەیی هەیە، ئەویش دیزاینكردنی جلوبەرگی كوردییە. چۆپی لە دیمانەیەكی "وشە"دا باس لەو ئارەزووە تازەیەی دەكات و گرنگیی جلی كوردی و پاراستنی كولتووری نەتەوەیی روون دەكاتەوە. هاوكات دڵنیایی دەدات كە بەهۆی دیزانی جلەوە، واز لە هونەری گۆرانی ناهێنێ.\nدوای خزمەتێكی زۆری هونەری كوردی و گۆرانی، چۆن بوو ئەو بیرۆكەیەت بۆ هات ببیت بە دیزاینەری جلوبەرگی كوردی؟\nنزیكەی 20 ساڵە خزمەتی هونەری كوردی دەكەم، هەردەم لە فێستیڤاڵ و كۆنسێرت و تیڤییەكانەوە بە جلی كوردییەوە دەركەوتووم، راستی هەر لە منداڵییەوە هۆگری جلی كوردی بووم، بۆیە ئەزموونێكی یەكجار زۆرم پەیدا كردووە لە شێوازە جۆراوجۆرەكانی جلی كوردی ڕەسەندا، ئێستە پێم باشە ئەو ئەزموونە دابەش بكەم لەگەڵ كچان و ژنانی كورد.\nدیزاینی جلوبەرگە كوردییەكانت تایبەت دەبێت بە پارچەیەكی كوردستان یا پارچەكانی تریش؟\nبە دەیان جار بۆ سازدانی كۆنسێرت و كاری هونەری سەردانی پارچەكانی تری كوردستانم كردووە و لە هەریەك لە شارەكانی "وان، باتمان، ئامەد و قامیشلۆ" زۆر گەڕاوم و ئاشنای جلوبەرگی هەموو پارچەكانی كوردستانم، لەبەرئەوە دیزاینەكانم ڕەنگدانەوەی هەموو پارچەكانی كوردستانی تێدا بەدی دەكرێت بەبێ جیاوازی.\nئایا واز لە كاری هونەری دەهێنیت بەهۆی سەرقاڵی بە دیزاینی جلوبەرگی كوردییەوە؟\nنا هەرگیز واز لە كاری هونەریی ناهێنم، بەڵام ئەو كاری دیزاینەم پێوەندی هەیە بە بەرزڕاگرتنی كولتووری كوردییەوە، چونكە جلوبەرگی كوردی بەشێكی گەورەیە لە كولتووری نەتەوەییمان.\nهیچ لایەنێك هاوكاری كردوویت بۆ ئەو كارە نوێیەت؟\nنەخێر هیچ هاوكاری و یارمەتییەك نەدراوم و لەسەر ئەرك و ماندووبوونی خۆم دەستم بەو كارە كردووە و بەردەوام دەبم.\nتا چەند ڕازیت لە دیزاینی جلوبەرگەكانت؟\nئێمە زۆربەی جلەكانمان بەشی یەك جلی كوردی دەكات، نەمان كردووە بەدوو دەستە جل، هەر یەكێك بیكڕێت ئیتر هەر ئەوەیە، ئەگەر دواتر یەكێكی تر داوای هەمان قوماشمان لێ بكاتەوە، نیمانە. واتە كارەكە زۆر تایبەت و گرنگە.\nدەكرێت باسێكی براندەكەت بكەیت؟\nخۆم چوومەتە دەرەوەی وڵات و جۆری قوماش و كوتاڵەكانم هەڵبژاردووە، هەر خاتوونێك قوماش لای ئێمە بكڕێت دەتوانێت هەر لای ئێمەش بیدوورێت، ئەو دیزاینانەی من دروستم كردوون نموونەیمان هەیە و دەكرێت كڕیار تەماشای بكات و تاقی بكاتەوە تا بزانێت لە بەری ئەودا چۆنە و بە باڵای و شێوەیدا جوان و گونجاوە یاخۆ نا، دواتر دەتوانین بە بیپێوین و هەر لای خۆمان بۆی بدوورین.\nبەپێی زانیارییەكانمان جگە لە جلوبەرگی كوردی جلی بووكێنی و جلی ئاهەنگ و بۆنەكانیشتان هەیە، ئایا كارەكان تا ئەو ئاستە فراوان بوون؟\nڕاستە پێوەندییەكی گەورە دەبینم لە نێوان جلوبەرگی كوردی و جلی بووكێنی و جلی بۆنەكاندا، پێم باش بوو بیكەم بەیەك پاكێج بۆ كورتكردنەوەی كات و ئاسانكاری بۆ كڕیارەكانمان، مەرج نییە لە ئاهەنگێكی هاوسەرگیریدا هەموو ئامادەبووان هەمان جلوبەرگ بپۆشن، بەڵام بێگومان جلی بووك جیاوازە و مەرج نییە هەموو ئامادەبووان جلوبەرگی ئاهەنگ بپۆشن، ئامادەبووانی بۆنە و ئاهەنگەكان زۆریان پێیان باشە جلوبەرگی كوردی لەبەر بكەن.\nجگە لەو جۆرانەی باستان كرد، پێشانگەكەتان چ جۆری جلوبەرگێكی تری تێدایە و ئێوە لە كوێن؟\nزۆر شتی ترمان هەیە، بۆ نموونە تاجی سەری بووك و ئێكسسوار و گوڵی دەستی بووك و زۆر شتی تر كە پێویستت و تایبەتن بە بۆنەكان. ئێستە لە شاری هەولێر گەڕەكی نازناز ئەو براندەمان كردووەتەوە و لە قۆناغەكانی داهاتوودا بیر لە فراوانكردنی زیاتری دەكەینەوە.


News – زانکۆی سەلاحەددین – هەولیر\nزانکۆی سەلاحەددین – هەولیر کۆلێژی ئاداب\nدەربارەی بەشی مێژوو\nدەربارەی بەشی جوگرافیا\nدەربارەی بەشی کومەڵناسی\nدەربارەی بەشی کاری کۆمەلایەتی\nدەربارەی بەشی راگەیاندن\nدەربارەی بەشی دەرونناسی\nدەربارەی بەشی شوێنەوار\nدەربارەی بەشی فەلسەفە\nئامار و پلاندانان\nخشتەی جاودێری هۆلەکان\nخشتەی دابەشبوونی قوتابیان بەسەر هۆلەکان تاقیکردنەوە\nمێژووى خوێندنى فه‌رمى له شارى هه‌ولێر له‌نێوان ساڵانى 1958-1980\nرۆژى یه‌ك شه‌ممه رێكه‌وتى 9-6-2019 كاتژمێر (9) ى به‌یانى له هۆلى( فه‌رهادى) گفتوگۆى تێزى دكتۆراى (سنور صباح صدیق) به ناونیشانى (مێژووى خوێندنى فه‌رمى له شارى هه‌ولێر له‌نێوان ساڵانى 1958-1980) ئه‌نجام درا . له لایه‌ن ئه‌م به‌رێزانه‌ى خواره‌وه: 1- د. مهدى محمد قادر سه‌رۆك 2- د. هۆگر طاهر توفیق ئه‌ندام 3- د. ئازاد عوبید صالح ئه‌ندام […]\nقوتابیان ومامۆستایانی ئازیزی كۆلێژەكەمان ئاگادار دەكەینەوە ، ئەنجومەنی كۆلێژ ئەمڕۆ 22-5-2019 بە ئامادەبوونی بەڕێز (پ .د .قادر محمد حسن ) راگری كۆلێژ و ئەندامە بەرێزەكان كۆبوونەوە و لەبەر بەرژەوەندی گشتی بڕیاردرا كە تاقیكردنەوەكانی […]\nرێز له رێكخه‌رانى كۆنفراسى (هه‌ولێر له‌سه‌رچاوه مێژوویه‌كان) ده‌نرێت\nسێشه‌ممه 21ى ئایارى 2019 له‌لایه‌ن سه‌رۆكى زانكۆى سه‌ڵاحه‌ددین و راگرى كۆلێژى ئاداب، رێز له رێكخه‌رانى كۆنفراسى زانستى (هه‌ولێر له سه‌رچاوه مێژووییه‌كان) نرا. د.قادر محه‌مه‌د حه‌سه‌ن، راگرى كۆلێژى ئاداب له وته‌یه‌كیدا، ده‌ستخۆشى له رێخه‌رانى كۆنفراسى زانستى (هه‌ولێر له سه‌رچاوه مێژوویه‌كان) كردو هیواى خواست كه هه‌میشه كۆلێژى ئاداب له به‌ره‌وپێشبردنى كاروانى زانستى، […]\nبره‌ودان به تواناكانى قوتابیان له پێشكه‌شكردنى پڕۆژه‌كانیان\n(ئه‌مڕۆ سێشه‌ممه 21ى ئایارى 2019) دووه‌مین كۆنفراسى پڕۆژه‌ى توێژینه‌وه‌ى قوتابیان و پۆسته‌رى ئه‌كادیمى به‌شدارى كۆلێژه‌كانى زانكۆى سه‌حه‌ڵاددین له هه‌ولێر به‌ڕێوه‌چوو. به‌ڕێوه‌به‌رایه‌تى دڵنایى جۆرى و په‌ره‌پێدانى پڕۆژگرامه‌كان له سه‌رۆكایه‌تى زانكۆى سه‌حه‌ڵاددن به دروشمى (( بره‌ودان به تواناكانى قوتابیان له پێشكه‌شكردنى پڕۆژه‌كانیان)) دووه‌مین كۆنفراسى پڕۆژه‌ى توێژینه‌وه‌ى قوتابیان و پۆسته‌رى ئه‌كادیمى بۆ قوتابیانى قۆناغى یه‌كه‌م […]\nباشترین پۆسته‌رو باسى ده‌رچوونى قوتابیانى هه‌ڵده‌بژێردرێت\n)ئه‌مڕۆ پێنجشه‌ممه 16ى ئایارى 2019) به ئاماده‌بوونى د.قادر محه‌مه‌د حه‌سه‌ن راگرى كۆلێژو مامۆستا ساسان حیكمه‌ت یاریده‌ده‌رى راگر، باشترین پۆسته‌رو باسى ده‌رچوونى قوتابیان له كۆلێژى ئاداب هه‌ڵبژێردرا. به مه‌به‌ستى گرنگیدان به توانانه‌كانى قوتابیان، بۆ یه‌كه‌مجار له زانكۆى سه‌ڵاحه‌ددین پێشبڕكێى باشترین پۆسته‌رى زانستى قوتابیان ئه‌نجامدرا. دواى ئه‌نجامدانى پێشبڕكێ زانستییه‌كه له كۆلیژى ئاداب، ئه‌مڕۆ له‌لایه‌ن لێژنه‌یه‌كى زانستى كۆلێژى […]\nۆركشۆپى (IT) له هۆلى ( رۆشنبیرى)\nرۆژى سێشه‌ممه رێكه‌وتى 14-5-2019 كاتژمێر(30:9) ى به‌یانى له هۆلى ( رۆشنبیرى) زانكۆى سه‌لاحه‌ددین به ئاماده‌بوونى به‌رێز سه‌رۆكى زانكۆ(د.ئه‌حمه‌د دزه‌یى) ۆركشۆپى (IT) ئه‌نجام درا ده‌رباره‌ى كۆتایى هاتن به‌و ده‌وره‌یه‌ى كه بۆ به‌رپرسانى (IT) كۆلێژه‌كان رێكخرابوو به‌سه‌رپه‌ره‌شتى به‌رێزان (د.دیلان مجید رۆستم) یاریده‌ده‌رى سه‌رۆكى زانكۆى به‌یان و (د.ماردین عبدالله) به‌رپرسى (IT) سه‌رۆكایه‌تى زانكۆى سه‌لاحه‌ددین. له‌سه‌ره‌تادا به‌رێزسه‌رۆكى زانكۆ چه‌ند وته‌یه‌كى باسكرد ده‌رباره‌ى ده‌وره‌ى (IT) كه بۆ […]\nسیمینارێك له لایه‌ن به‌رێز(د.دلشاد زاموا)\nرۆژى 14-5-2019 كاتژمێر(30:10) ى به‌یانى له هۆلى (فه‌رهادى) سیمینارێك له لایه‌ن به‌رێز(د.دلشاد زاموا) به ناونیشانى ( زانكۆى سه‌لاحه‌ددین له په‌نجه‌ره‌ى تۆرى ئینته‌رنێته‌وه‌و هه‌ڵسه‌نگاندنێك بۆ وێبسایتى زانكۆى سه‌لاحه‌ددین و كاریگه‌رییه‌كانى له‌سه‌ر رانكینگى زانكۆ) سازكرا . له‌سه‌ره‌تادا به‌رێزیان باسى له گرنگى وێبسایتى زانكۆو كه‌موكورییه‌كانى ویبَسایته‌كه و كاریگه‌رییان له‌سه‌ر ڕانكینگى زانكۆى كرد . و له درێژه‌ى باسه‌كه‌یدا باسى له پشتگوێخستنى […]\n© 2019 Salahaddin University-Erbil | arts College


ANF | هەپەگە: بە ڕێزەوە یادی فەرماندەی گەورە تێکۆشەر گەڤەر بەرز رادەگرین\nهەپەگە رایگەیاند، تێکۆشەر گەڤەر (موسلح ئیکە) ئەندامی ئەنجوومەنى سەربازیی هەپەگە ساڵی رابردوو لە هێرشێکى ئاسمانی دا شەهیدبووە. راشیگەیاند "وەک هاوڕێیەکى پێشەنگ لە مێژووی تێکۆشانماندا جێگای خۆی کردووەتەوە".\nدووشه‌ممه, 6 Apr 2020, 12:59\nناوەندی راگەیاندن و چاپەمەنیی هێزەکانى پاراستنى گەل (هەپەگە) رایگەیاند، لە هێر شێکى ئاسمانی لە ٢٠ی ئابی ٢٠١٩ دا هەڤاڵ تێکۆشەر گەڤەر (موسلح ئیکە) شەهید بوو. هەپەگە لەوبارەیەوە راگەیاندراوێکى بڵاوکردەوە و تیایدا هاتووە:\n"دەوڵەتى تورکی داگیرکەر لە ساڵی ٢٠١٩ەوە هێرشەکانى لەسەر بزووتنەوەکەمان و حیزبەکەمان زیاتر کردووە و هەوڵ دەدات بە بەڵێنی لەناوبردنی پەکەکە خۆی لەسەر پێ بهێڵێتەوە، بەڵام بەرامبەر بە بەرخودانی گەورەی گەریلای کوردستان تێکشکاوە.\nلە سایەی بەرخودانی گەریلاکانى کوردستاندا ئۆپراسیۆنی داگیرکەری لە دژی باکوور و باشووری کوردستان پوچکرانەوە. سوپای تورکی داگیرکەر هەموو جارێک گورزی قورسی بەردەکەوێت و لە بەرامبەر رۆحی بەرخودان و فیدایی ئاپۆیدا خۆی پێ راناگیرێت و گورزی گەورەی مێژوویی بەردەکەوێت.\nبێگومان ئەندازیاری ئەو بەرخودانە مێژووییەى دژ بە دەوڵەتى تورکی داگیرکەر شەهیدە قارەمانەکانمان، کە فیداییانە شەڕ دەکەن. یەکێک لەو قوربانیانەى بەخشیومانە، ئەوەیە کە هەڤاڵمان تێکۆشەر گەڤەر (موسلح ئیکە) لە ٢٠ی ئابی ٢٠١٩دا لە هێرشێکى ئاسمانی لە هەرێمەکانى پاراستنی مەدیا شەهید بوو.\nکات و شوێنی شەهید بوون: ٢٠ی ئابی ٢٠١٩ / هەرێمەکانى پاراستنى مەدیا\nهەڤاڵمان تێکۆشەر لە ساڵی ١٩٩٣ بەشداری رێزەکانى تێکۆشانی ئازادیی کوردستان بووە و ماوەیەکى دوور و درێژ لە گۆڕەپانەکانى شەڕدا تێکۆشاوە. هەڤاڵ تێکۆشەر بە بڕوایەکى گەورەی پەیوەستبوون بە گەل، بە حیزبمان، شەهیدان و رێبەر ئاپۆ هەموو ئەرکەکانى سەرکەوتوانە بە ئەنجام دەگەیاند و دوا ئەرکی ئەندامبوون بوو لە ئەنجوومەنى سەربازیی هەپەگە.\nهەڤاڵ تێکۆشەر لە تێکۆشانی گەریلایی خۆیدا سەرەتا لە ناوچەى زاگرۆس دەستی بە تێکۆشان کرد و کارەکتەری دینمامیک و چالاکی خۆی بەرەو پێشبرد و لە گۆڕەپانی بۆتان و زۆر ناوچەى تردا شەڕیکردووە و تێکۆشاوە. هەڤاڵ تێکۆشەر لەو چالاکییانەدا، کە بەشداربووە بە رۆحێکى گەورەی هێرشبردن فەرماندەیی ژمارەیەکى زۆر لە چالاکییەکانی دژ بە دوژمن کردووە. هەڤاڵ تێکۆشەر زۆر جار بریندار بووە، بەڵام هەرگیز رێگای بە خۆی نەداوە لە هیچ کار و چالاکی و تێکۆشانێک دوا بکەوێت.\nهەڤاڵ تێکۆشەر کە فەرماندەیەکى ژیر و تاکتیکزانێکى بەهێز بوو، بە چالاکییەکانی لە چوارچێوەیى بونیاتنانەوەى نوێ لە دژی هەوڵەکانى دوژمنی داگیرکەر کاریگەرییەکى گەورەی دروستکردبوو.\nهەڤاڵ تێکۆشەر لە هەر گۆڕەپانێکدا بوو بێت، جەنگاوەر و میلیتانێکى دڵسۆزی رێبەر ئاپۆ بووە و لە قورسترین هەلومەرجەکانیشدا دەستبەرداری هێڵی رێبەر ئاپۆ و شەهیدان نەبووە. هەڤاڵ تێکۆشەر بە هەڵوێستەکانى خۆی، بە جۆش و خرۆش و ورەی خۆی، یەک بە یەک گرنگیی بە شەڕڤانەکانى خۆی دەدا و ئەزمونى خۆی بۆ دەگواستنەوە.\nسەرەتا سەرەخۆشی لە بنەماڵەی هێژای ئیکە و هەمو گەلی وڵاتپارێزمان دەکەین و پەیمان و بەڵێنی خۆمان دووبارە دەکەینەوە، کە ئێمە لە کەسایەتیی هەموو هەڤاڵانی شەهیدماندا، تێکۆشانمان بۆ ئازادی بگەیەنینە سەرفیرازی".


ی مانگی یازده ٢٧, ٢٠٢٠\nلە ڕابردوودا پێناسەی جیاواز بۆ دیموکراسی کراوە و لە پێناسە کلاسیکییەکەیدا، لە هەڵبژاردن و مافی دەنگهە‌ڵبڕین و دەستاودەستکردنی دەسەڵاتدا خۆیدەبینییەوە، بەڵام لە ئێستادا بۆچوونێکی نوێ درووستبووە کە دیموکراسی هەروەها بریتییە لە مافی پێکهاتەکانی کۆمەڵگا، بۆ نموونەش ژنان. لە وتوێژێکدا لەگەڵ دەنگی ئەمەریکا، ڕۆژنامەنووسی کورد نیاز عەبدوڵا تیشکدەخاتە سەر گرنگی پەیوەندی مافی ژنان و ناسنامەی کۆمەڵایەتی بە دیموکراسییەوە لە هەرێمی کوردستاندا.\nلە سەروبەندی کەمپینی 16 ڕۆژ چالاکی بۆ بەرەنگاربوونەوەی توندوتیژی دژ بە ژنان، ڕۆژنامەنووسێکی کورد تیشکدەخاتە سەر بنەماکانی دیموکراسی داننان بە ناسنامەی کۆمەڵایەتی تاک و گرنگی و ڕۆڵی ژنان و تێیاندا بۆ چەسپاندنی بنەماکان لە هەرێمی کوردستاندا.\nڕۆژنامەنووسی کورد، نیاز عەبدوڵا، لە دیمانەیەکدا لەگەڵ دەنگی ئەمەریکا باس لەوە دەکات "بنەماکانی مافی مرۆڤ بە تەنها مافی گشتی نین بەڵکو ئەو مافانەشن کە لە تاکەکەسەوە دەسپێدەکات و ڕۆدەچێتە ناو یاساکان بۆ جێبەجێکردنیان."\nئەمەش لەکاتێکدایه بەپێی داتاکان لە هەرێمی کوردستانیشدا وەک بەشێکی بەرچاو لە کۆمەڵگاکانی ڕۆژهەڵاتنی ناوەڕاست، زۆرجار ژنان ڕووبەڕووی توندوتیژی جیاواز دەبنەوە و ڕێگا نادرێت هاوشانی پیاوان لە سێکتەرە جیاوازەکاندا ڕۆڵ بگێڕن.\nنیاز عەبدوڵا وتیشی "لە مەڕ تێگەشتن لە دیموکراسی و مافی مرۆڤ، تەنانەت بەشێکی ڕێکخراوەکانی کۆمەڵگەی مەدەنی و بەشێکی بەرگریکارانی مافەکانی مرۆڤیش، هێشتا نەگەشتوونەتە ئاستێکی کامڵ و بەرفراوان."\nبەشێکی هاوڵاتیان و ڕێکخراوەکانی کۆمەڵگەی مەدەنیی، وەک تەواوی جیهان، بەشدارییان کردووە لە کەمپینی 16 ڕۆژ چالاکی بۆ بەرەنگاربوونەوەی توندوتیژی دژ بە ژنان و ئەم ماوەیەیان تەرخانکردووە بۆ بلاوکردنەوەی هۆشیاری لەسەر ئەو پرسە.


به زیاتر له 135 ملیۆن دۆلار كێشه‌ى ئاوى هه‌ندىَ له‌گه‌رِه‌كه‌كانى هه‌ولێر و دهۆك چاره‌سه‌ر ده‌كرێن به‌روار: 2013-01-20 13:58:53بۆ چاره‌سه‌ركردنى كێشه‌ى كه‌م ئاوى به‌شێك له گه‌رِه‌كه‌كانى شارى هه‌ولێر و دهۆك و فراوانكردنى پرۆژه‌ى سێیه‌مى ئاوى ئیفراز له هه‌ولێر , وه‌زیرى شاره‌وانى و گه‌شتوگوزار گرێبه‌ستێكى به زیاتر له 135 ملیۆن دۆلار له‌گه‌ڵ گروپى كۆمپانیاكانى STFA- FERNAS-KALYON ى توركیا له‌سه‌ر قه‌رزى ژاپۆنى ئیمزا كرد, به‌مه‌ش خه‌رجى پرۆژه‌كانى ئاو له هه‌رێمى كوردستاندا له ماوه‌یه‌كى كورتتدا گه‌یشته 500 ملیۆن دۆلار.\nئه‌مرِۆ له به‌رِێوه‌به‌رایه‌تى گشتى ئاو و ئاوه‌رِۆ , ئه‌ندازیار دڵشاد شه‌هاب وه‌زیرى شاره‌وانى و گه‌شتوگوزار به ئاماده‌بوونى نه‌وزاد هادى پارێزگارى هه‌ولێر و ئه‌ندازیار سه‌هه‌ند سیروان به‌رِێوه‌به‌رى گشتى ئاو و ئاوه‌رِۆ و نوێنه‌رانى هه‌ریه‌ك له كونسوڵخانه‌ى توركیا و رِێكخراوى جایكاى ژاپۆنى و كۆمپانیاى خه‌تیب و عه‌له‌مى لوبنانى , گرێبه‌ستى فراوانكردنى پرۆژه‌ى سێیه‌مى ئاوى ئیفرازى هه‌ولێر له 6000 مه‌تر سێجاوه بۆ 10000 مه‌تر سێجا, له‌گه‌ڵ گۆرِینى تۆرِى ئاوى به‌شێك له‌گه‌رِه‌كه‌كانى شارى هه‌ولێر كه ناو سه‌نته‌رى شارو گه‌رِه‌كه‌كانى گولاَن و هه‌ڤالاَن و پێنجى حه‌سارۆك و باداوه ده‌گرێته‌وه , له‌گه‌ڵ گۆرِینى تۆرِه‌كانى ئاوى شارى دهۆك , له‌گه‌ڵ گروپى كۆمپانیاكانى STFA- FERNAS-KALYON به زیاتر له 135 ملیۆن دۆلار له‌سه‌ر قه‌رزى ژاپۆنى ئیمزا كرد كه كۆمپانیاى خه‌تیب و عه‌له‌مى سه‌رپه‌رشتى جێبه‌جێكردنى پرۆژه‌كان ده‌كات.\nله كۆنگره‌یه‌كى رِۆژنامه‌نووسیشدا دواى ئیمزاكردنى گرێبه‌سته‌كه , وه‌زیرى شاره‌وان و گه‌شتوگوزار گوتى: موژده‌ى ئه‌وه ده‌ده‌م كه هه‌نگاو بۆ چاره‌سه‌ركردنى به‌شێكى گرنگى گرفته‌كانى ئێستاى ئاوى هه‌ولێر ده‌نێین و پلانى ستراتیژى بۆ ئه‌وه داده‌نێن و چاره‌سه‌رى یه‌كجاره‌كى ئه‌و گرفته ده‌كه‌ین , به‌چه‌ند ئاراسته‌یه‌كیش كار بۆ پرۆژه‌ى چواره‌مى ئیفرازیش ده‌كه‌ین.\nدڵشاد شه‌هاب ئاشكراى كرد كه حكومه‌تى هه‌رێمى كوردستان ستراتیژیه‌تێكى بۆ ئاو هه‌یه و له كابینه‌ى حه‌وته‌میش بایى زیاتر له 500 ملیۆن دۆلار گرێبه‌ست بۆ پرۆژه‌كانى ئاو له هه‌رێمى كوردستان ئیمزا كراوه.\nدواتر نه‌وزاد هادى پارێزگارى هه‌ولێر گوتى: به جێبه‌جێكردنى ئه‌و پرۆژانه , كێشه‌ى ئاوى ئه‌و گه‌رِه‌كانه چاره‌سه‌ر ده‌بن كه له هاویندا هه‌بوون , له به‌رامبه‌ر جێبه‌جێكردنى هه‌ر پرۆژه‌یه‌كى ئاویش كه سه‌رچاوه‌كه‌ى ئاوى سه‌ر زه‌وى بێت , چه‌ند بیرێك داده‌خرێن بۆ ئه‌وه‌ى ئیتر ئاوى ژێر زه‌وى گڵ بدرێته‌وه بۆ ئایینده.\nنوێنه‌رى كۆمپانیاكانى STFA- FERNAS-KALYON یش پێى وابوو بارانى ئه‌مرِۆ , موژده‌ى جێبه‌جێكردنى ئه‌و پرۆژانه بوون , به‌لێنیشیدا كه پرۆژه‌كان نه‌ك هه‌ر له‌كاتى خۆیدا ته‌واو بكه‌ن , به‌ڵكو به باشترین شێواز و كوالێتى جێبه‌جێى بكه‌ن.\nئه‌ندازیار سه‌هه‌ند سیروان-به‌رِێوه‌به‌رى گشتى ئاو و ئاوه‌رِۆش به بۆنه‌ى ئیمزاكردنى گرێبه‌سته‌كه سوپاسى هه‌ریه‌ك له وه‌زاره‌تى پلاندانانى حكومه‌تى هه‌رێمى و حكومه‌تى عێراقى فیدرالى كرد به‌رامبه‌ر هه‌وڵه‌كانیان بۆ وه‌رگرتنى ئه‌و قه‌رزه له ژاپۆن له پێناو جێبه‌جێكردنى پرۆژه‌كه , گوتیشى: ئه‌و پرۆژانه به ستانداردى جیهانى جێبه‌جىَ ده‌كرێن.


سەرۆکى لقى سلێمانى سەندیکاى کارمەندانى تەندروستى ڕایگەیاند، لەسەرەتاى سەرهەڵدانى ڤایرۆسى کۆرۆناوە تا ئێستا نزیکەى 100 پزیشک و کارمەندى تەندروستى و پاسەوان و فەرمانبەرى ناو ناوەندەکانى تەندروستى لە سنورى سلێمانى تووشى ڤایرۆسى کۆرۆنا بوون.\nهاوژین عوسمان ئەمڕۆ شەممە بە ناس کوردى ڕاگەیاند "لەو ژمارەیە هەندێکیان چاکبوونەوە و هەندێکى تریشیان لە نەخۆشخانەکان چارەسەر وەردەگرن، بەشێکیشیان خۆیان کەرەنتینە کردووە و لە ژێر چاودێریدان".\nوتیشى "ژمارەى ئەو پزیشک و کارمەندانەى بەشدارن لە روبەڕووبونەوەى کۆرۆنا کەمە و بارى دەرونیان زۆر خراپە و لەناو نەخۆشانى کۆرۆنادان، زۆربەیان خۆیان و ماڵ و منداڵیان توشبوون، سەربارى ئەوەى ڕێزیان لێناگیرێت".\nهاوژین عوسمان باسى لەوەشکرد، جیاوازییەکى زۆر هەیە لەنێوان کارمەندانى تەندروستى لە هەرێمى کوردستان و عێراق، ئەوان خزمەتیان بە دوو هێندە بۆ هەژمار دەکرێت و زەویان پێدەدرێت پاداشت دەکرێن، بەڵام لە هەرێم هەستدەکەن هیچ خزمەتێک ناکرێن.\n2020.06.03 - 11:35


کۆبونەوەی پەرلەمانی کوردستان بۆ خوێندنەوەی دوەمی پڕۆژەیاسای چاكسازی بەردەوام دەبێت - هيوای کۆرد\nHome هەواڵ کوردستانی کۆبونەوەی پەرلەمانی کوردستان بۆ خوێندنەوەی دوەمی پڕۆژەیاسای چاكسازی بەردەوام دەبێت\nئەمڕۆ کۆبونەوەی پەرلەمانی كوردستان بەردەوام دەبێت و خوێندنەوەی دوەم بۆ پڕۆژەیاسای چاكسازی دەکرێت، دوای ئەوەی دوێنێ خوێندنەوە بۆ چوار ماددەی پڕۆژەکە کرا.\nدوێنێ یەکشەممە کۆبونەوەی پەرلەمانی کوردستان بۆ تاوتوێکردنی سێ پرس بەڕێوەچو، تەوەری سێیەمی کۆبونەوەکە خوێندنەوە بو بۆ پڕۆژەیاسای چاكسازی له‌خانه‌نشینی موچه، ده‌رماڵه و به‌خشین لە هەرێمی کوردستان و دوای چەندین کاتژمێر گفتوگۆکردن درەنگانی شەوی رابردو کۆبونەوەکە کۆتاییهات.\nلە كۆبونەوەی دوێنێی پەرلەماندا لە كۆی 21 ماددەی پڕۆژە یاسای چاکسازی خوێندنەوەی دوەم بۆ چوار ماددەی پڕۆژەیاساکە كرا، پەرلەمانتاران ژمارەیەك تێبینییان پەیوەست بەو ماددانە خستەڕو.\nلە کۆبونەوەکەدا هەریەکە لە وەزیرانی دارایی، ناوخۆ، شەهیدان، وەزیری هەرێم بۆ کارباری پەرلەمان، سەرۆکی دیوانی ئەنجومەنی وەزیران، سکرتێری ئەنجومەنی وەزیران و بریکاری وەزارەتی دارایی ئامادەی کۆبونەوەکە بون و وەڵامی پرسیار و تێبینی و سەرنجی پەرلەمانتارانیان پەیوەست بە پڕۆژە یاساكە دایەوە.\nپەرلەمانی كوردستان لە راگەیەندراوێکدا رایگەیاندوە، “وه‌ك وه‌زاره‌ت ئێمه هه‌ر به‌چاكسازی موچه ناوه‌ستین و چاكسازی له‌هه‌یكه‌لیه‌ت و ئیداره‌و شێوازو كاری ده‌زگاكانیش ده‌كه‌ین”.\nبڕیاریشە ئەمڕۆ کاتژمێر 10:30ی به‌یانی ئەمڕۆ كۆبونەوەی پەرلەمان دەست پێبكاتەوە و خوێندنەوەی دوەم بۆ ماددەكانی دیكە تەواو بكرێت.\nTags: پەرلەمانی کوردستانچاكسازی\nشۆڕش ئیسماعیل: هێزەکانى پێشمەرگە ڕێکدەخرێنەوە


موفتی پێنجوێنی - بنکەی روناکبیریی گەلاوێژ :: Gelawej\n- ناوى ته‌واوى: عه‌بدوڵڵا كه‌ریم توتنچى.\n- له ساڵى 1881 له گوندی (بیستان)ی پێنجوێن له‌دایكبووه.\n- بۆ خوێندن و فێربوون له حوجره‌كانی ئه‌وسه‌رده‌مه خوێندویه‌تى.\n- زۆر شوێنى باشوور و رۆژهه‌ڵاتى كوردستان گه‌ڕاوه.\n- له‌به‌ر زیره‌كیی له فه‌قێیه‌تیدا نازناوی موفتی پێبه‌خشراوه.\n- دژی خورافیات و دواكه‌وتوویی گه‌له‌كه‌ی بووه.\n- دژی ئه‌وانه‌بووه به‌ناوی ئایینه‌وه خه‌ڵك فریو بده‌ن\n- به شیعره‌كانی هه‌وڵی هۆشیاریی خه‌ڵكی داوه.\n- چەندین هۆنراوەی نیشتمانپەروەری و ڕێنمایی کۆمەڵایەتی نوسیوه.\n- یەکێکە لەو کەسایەتییانەی لە پێنجوێن هانی خەڵکی داوە بۆ ناردنی منداڵەکانیان بۆ خوێندن بە تایبەتی کچان، هه‌ر بۆیه یه‌كه‌م كه‌س بووه كچی خۆی ناردووه به‌ر خوێندن، هانی خه‌ڵكیی داوه گرنگیی به خوێندن و زانست بده‌ن، له دیوانه‌كه‌یدا ئه‌وه به ڕوونی به‌رچاو ده‌كه‌وێت.\n- بەشێکی زۆری دیوانەکەی تایبەتە بە نەتەوە، زۆر بە پەرۆشی نەتەوەوە بووە و بێ نەتەوە ئەو هیچ مانایەک لەنێو ژیاندا نابینێتەوە کە ئەم هەستە بەشێوەیەکی زۆر واقیعی لە شیعرەکانی ئەم شاعیرەدا هەستی پێدەکرێت.\n- له ساڵى 1941 دیوانه‌كه‌ى به‌ناوى (دیوانی موفتی پێنجوێنی) بڵاوكردۆته‌وه.\n- كاتێك له رۆژى 8/8/1946 به‌هۆى ئه‌وه‌ى به‌هۆی كاره‌ساتی بوومه‌له‌رزه‌وه پێنجوین  خاپوور ده‌بێت، شیعره به‌ناوبانگه‌كه‌ی شیوه‌نی پێنجوێن ده‌نووسێت و ده‌ڵێت: "-پێنجوێن به‌بێ تۆ نزیكه مه‌رگم، لوبنان شكێنبووی داخی به‌جه‌رگم، تازه‌بووكێ بووی به‌سه‌ر چیاوه، ئه‌هاتنه سه‌یرت له‌ملا و له‌ولاوه".\n- هاوڕێی زۆرێك له شاعیرانی كورد بووه، به‌تایبه‌تی له‌گه‌ڵ قانعى شاعیردا هاوڕێیه‌كی نزیك بوون.\n- كه‌سێكى تیكۆشه‌ر و كورد په‌روه‌ربووه، به‌شداریی كۆماری كوردستانی كردووه.\n- له ساڵى 1963 زۆربه‌ى شیعره ده‌ستنوسه‌كانى سوتان، ئه‌ویش كاتێك زه‌عیم سدیق، پێنجوێنی سووتاند، چوار ده‌فته‌ر شیعری سووتا، چونكه له پێنجوێن دوكانی تووتن فرۆشی هه‌بووه، هه‌ربۆیه له‌و دوكانه‌دا زۆرینه‌ی شیعره‌كانی سووتان.\n- جگە لە دیوانەکەی خاوەنی چەندین هۆنراوەی دیکەیە کە تائێستا بڵاونەکراوەتەوە.\n- له رۆژى 15/8/1952 له ته‌مه‌نى (71) ساڵى له شارى سلێمانی كۆچی دوایی كردووه.\n- ساڵانه به چه‌ندین شێوازى جیا جیا یادى ده‌كرێته‌وه.\n- له ساڵى 1990 جارێكى دیكه دیوانه‌كه‌ى به‌ناونیشانى مەلا عەبدوڵڵای تووتنچی، ''دیوانی موفتی پێنجوێنی''، کۆکردنەوە و ئامادەکردنی: ئومێد ئاشنا و عەبدولکەریم موفتی، له شارى به‌غداد چاپكراوه‌ته‌وه.\n- له ساڵى 2016 جارێكى دیكه دیوانه‌كه‌ى به‌ناونیشانى مەلا عەبدوڵڵای تووتنچی، ''دیوانی موفتی پێنجوێنی''، کۆکردنەوە و ئامادەکردنی: ئومێد ئاشنا و عەبدولکەریم موفتی، له شارى سلێمانى له ناوه‌ندى ئه‌ندێشه چاپكراوه‌ته‌وه.\n- له رۆژى 18/8/2018 کۆنفرانسی زانستیی موفتی پێنجوێنی لە ژێر دروشمی (موفتی پێنجوێنی شاعیری هۆشیاربوونەوە و هەڵوێست) لە قەزای پێنجوێن بەهاوبەشیی زانکۆی سلێمانی و قائیمقامییەتی قەزای پێنجوێن به‌ڕێوه‌چوو، كه له دوو رۆژى كۆنفرانسدا نزیكەی (30) توێژینەوە لە هەشت پانێلدا پێشكەشكران.\n- له رۆژى 12/11/2020 له باخچه‌ى به‌رده‌م كتێبخانه‌ى گشتى سلێمانى به‌ڕێوه‌به‌رایه‌تى كتێبخانه‌ى گشتى سلێمانى په‌یكه‌رێكى به‌به‌رزى دوو مەتر و سی سانتیمەتر كه بە هاراوەی بەرد داڕێژراوە دانرا، كه له‌لایه‌ن هونەرمەندی پەیکەرساز (چێنەر نزار) دروستكراوه.\nمه‌لا مسته‌فای سه‌فوه‌ت


ئەنفالکردنی کورد سەردەم نازانێ! – دەنگی کورد\nماڵەوە/بیروڕا/ئەنفالکردنی کورد سەردەم نازانێ!\nئەنفالکردنی کورد سەردەم نازانێ!\nجینۆساید لە ڕووی زمانەوانییەوە\nدەستەواژەی جینۆساید (genocide) لە دوو بڕگە پێکهاتووە؛ یەکەمیان (geno) بە مانای ڕەگەز؛ یان خێزان؛ یاخود رەچەڵەک دێت. دووەمیان (cide) بە مانای لەناوبردن؛ یان فەوتاندن و کوشتن دێت. واتە بەلکاندنی هەردوو بڕگەکە واتە (لەناوبردنی ڕەگەزی) دێت.\nبە واتا ئاینییەکەشی (ئەنفال) وشەیەکی عەرەبییە بە واتای دەستکەوت (غەنیمە) دێت. واتە (تاڵانیی جەنگ).\nمێژوویەکی کورتی ئەنفالکردنی نەتەوەی کورد لە باشووری کوردستان\nسی ساڵ بەسەر تاوانی ئەنفلکردنی گەلەکەماندا تێدەپەڕێ؛ کە ڕژێمی بەعسی فاشی لە ماوەی حکومڕانی خۆیدا لەساڵی ۱۹٦۸ بە بەردەوامی ئەوەی لەدەستی هاتبێ بۆ لەناوبردن و کاولکردن؛ سوتاندن و قڕکردن؛ ڕاگواستنی تاکی کوردو سڕینەوەی نەتەوەی کورد لە باشووری کوردستان درێخی نەکردووە؛ دواجار لە رێکەوتی ۲۹ ئازاری ساڵی ۱۹۸۷ ئەنجومەنی بەناو سەرکردایەتی شۆڕش کە بەرزترین دەسەڵاتی بڕیاربوو لە عێراق؛ کە (سەدام حسێن)ی دیکتاتۆر سەرۆکایەتی وڵات و ئەم ئەنجومەنەی دەکرد؛ بڕیاری (۱٦۰)ی دەرکرد؛ بەپێی ئەم بڕیارە ئەنفال بە هەشت قۆناغی یەک بەدوای یەکدا لە کوردستانی باشور ئەنجامدرا. کەتێیدا (٤۰۰۰) گوند؛ ٤ قەزا؛ (۳۰) ناحیە؛ (۳۱۰۰) مزگەوت؛ (۱۰۰) کڵێسا خاپوورکرا؛ لەم ئەنجامی تاوانی جینۆسایدەوە ۱۸۲ هەزار مرۆڤی کوردی بێتاوان زیندەبەچاڵکران و بوونە قوربانی.\nجگە لەوە لە ڕووی ئاژەڵدارییەوە بووە هۆی بەتاڵانبردنی زیاتر لە دوو ملیۆن سەر مەڕوماڵات و ئاژەڵ. لەلایەکی ترەوە کارەساتێکی ژینگەی گەورەبوو، کە بووە هۆی شێواندنی ڕوواڵەتی ئاژەڵداری و لەناوبردنی رووبەرێکی بەرفراوان لە باخ و ڕەز و چەم و چنار کە بەهۆیەوە هاوسەنگیی ژینگەیی لاسەنگ بوو؛ هەروەها زیاتر لە (۱۵ ملیۆن مین) لە ناوچە گوندنشینەکان لە کوردستان مینڕێژ کرا.\nهەموو ئەو تاوانانە تەنها لەپێناو ئەوەدا بوو؛ کە کورد لەم بەشەی کوردستان کە لە ئەنجامی غەدرێکی گەورەی مێژووی و رێککەوتنی وڵاتانی زلهێزی دوای جەنگی جیهانی یەکەم لێکێندرا بە دەوڵەتێکی نوێ بەناوی عێراقەوە. بۆیە هەمیشە دەسەڵاتدارانی عێراق؛ تەنها عێراقێکی عەرەبییان ویستووە؛ چونکە ئەوەی لە دەسەڵاتدا بووە نەیتوانیوە مافی تەواوەتیی نەتەوەکانی دیکەی ناو ئەو وڵاتە بدات. بۆیە هەموو هەوڵێکیان ئەوەبووە کە نەتەوەی کورد قڕبکەن و بیسڕنەوە.\nئەم مێژووە کورتە پڕ مەینەتییەی ئێمەیە؛ پێویستە تا تاکێکی کورد مابێ لەبەری بێ؛ چونکە ناکرێ کەس ئەم ئازارو ناخۆشیانەی گەلەکەی خۆی لەیاد بچێ و بگرە دەبێ نەوە دوای نەوە تێبگەیەندرێت کە چ زوڵم و ناعەدالەتی و کوشتین و بڕین و زیندانی و ئەشکەنجەیەکیان بەرامبەر کردووین. هەرجارەو بەبیانوو هۆکارێک بچوکترین دەرفەتیان لەدەست نەداوە؛ بۆئەوەی قەتڵوعامی ئەم نەتەوەیەمان بکەن. هەموو موڵک و ماڵێکی ئەم نەتەوەیەیان بە حەڵاڵ زانیوە. جا ئەمە سەردەم و کاتی بۆ نەبووە؛ هەرکات دەرفەتەکە لەباربێت چی ئاسانە بۆئەوان کوشتن و بڕینی کورد؛ چونکە هەمیشە و لەهەموو سەردەمەکاندا هێز بڕیاڕدەر بووە. کۆمەڵگەی نێودەوڵەتیش لەبەر بەرژەوەندییەکانی وڵاتانی گەورە چاوپۆشی لە قەتڵوعام و قوربانیدانەکانی کورد کردووە.\nلەم بەرئەنجامەوە دەبێ تێبگەین کە بۆئێمەی کوردی باشوور لەچوارچێوەی دەوڵەتی عێراق. لە دوای ماددەی (۱٤۰) ی دەستووری عێراق؛ مەسەلەی جینۆسایدی ئەنفالەکان؛ بەرزانییەکان؛ کوردانی فەیلی؛ خاپورکردنی شاری سەیدسادق؛ پشدەر؛ هەموو ئەو شوێنانەی تر بە کیمیابارانکردنی شارو ناوچە جیاجیاکان و شەنگالەوە گرنگترین بابەتی ئێمەن؛ هەرچەندە بڕیاری دادگای ناوخۆی بۆ زۆرێک لەو تاوانانە دەرچووەو تەسدیق کراوە؛ بەڵام تائێستا قەرەبوو نەکراونەتەوە؛ چونکە گرفتە یاساییەکە ئەوەیە کە عێراق نەبۆتە ئەندام لە دادگایی تاوانەکانی نێودەوڵەتی. بۆیە ئەو دادگایە تائێستا تەحقیقی تێدانەکردووە. بۆیە پێویستە فشار بخرێتە سەر عێراق تاببێتە ئەندام لەو دادگایە.\nحکومەتەکان و بیری دەسەڵاتدارێتیی فاشستییانە\nگەر بەعس بزاوتێکی تێکەڵە بووبێ لە ناسیۆنالیزمی عەرەبی و دین و کەلتووری فاشی؛ یان هەر بۆخۆی بیر و بڕوایەک بووبێ کە بەدەر بووبێ لە هەموو مۆڕاڵێک. ئەی چ پێناسەیەک بکرێت بۆ دەسەڵاتی سوریا کە حاڵی کوردانی ئەو پارچەیەش لە باشوور باشتر نەبووە؛ بەو دەلیلەی کە زۆرینەی هاووڵاتیی کوردی ئەو وڵاتە تەنانەت رەگەزنامەیان بە زۆر زانیوە بیاندرێتێ و هەرجارە و بە بیانوویەک لەو مافەیان بێبەشیان کردوون؛ ئەوە حاڵی کوردانی باکوور و ڕۆژهەڵایش لەولاوە بوەستێ کە مەمرە و بژی لەگەڵیان هەڵسوکەوت کراوە. دەسەڵاتدارێتی لە عێراقی ئێستادا لە حاڵی بەهێزبوونی دنیابینیی ئەوانیش شتێکی عەجیب و غەریب تر نابێ لەو دەوڵەتانی چاودەورمان؛ بەتایبەت گەرچاوی دەوڵەتانی ڕۆژئاوایان لەسەرنەبێ.\nواتە دەبینین کە بیروبۆچوونی فاشیستی هەمیشە ترسی نەمانی دەسەڵاتی خۆیان هەیە. نەک تەنها بەرامبەر بە نەتەوەیەکی تر؛ بەڵکو ئەم بەردەوام ترسە بۆخۆشیان بووە. ئەوە جیا لەوەی کە هەر رۆژەی لەسەر بیروبۆچونێکی فکری و دینی گەمەیان بۆ مانەوە کردووە. هەر چرکەیەک پێویستی بە چ جۆرە فکرەیەک بووبێ ئەوا سۆسیالیستی و ناسیۆنالیستی و پیاوانی ئاینی عەیارە نایاب بوون. یان دیموکراتخوازو مەزهەبی و پاوانخواز و ناسیۆنالسیتی بوون. جا دەکرێ سەرنج لەم بیرکردنەوەیە بدەین؛ کە دەوڵەتانی فەرمانڕەوا کە کوردیان لەژێر دەستبووە؛ هەرجارەو جۆرێک کوردیان نەویستووە؛ چونکە راستی و حەقیقەت ئەوەیە کە کورد نە عەرەب؛ نە تورک؛ نە فارس بووە. لەمەوە نەک بە پلە یەک؛ بەڵکو بە پلە دوو و سێ قبوڵ نەبووە؛ بگرە ئێمەیان هەر لەلا زیادبووە؛ چونکە ئەقڵیەتی فاشیستی و تاکڕەوی ڕەفزی هەموو شێک دەکات؛ جگەلە خۆی. لەبەرئەوە بڕوایان وایە کە ئەوان رێچکەی مێژوویان گۆڕیوە؛ گەر ئەوان نەبن هیچ شتێک مانای نابێ؛ رێک ئەم بیرکردنەوەیە واتە لەپێناو خۆم هەر شتێک بێتە بەردەمم ئەوا هەموو شتێک تێکوپێک دەدەم؛ چونکە من ئەزەلیم و نا کۆتام. هەموو شێک لەپێناوی فکرەو دەسەڵاتی خۆم. ئەم بیرکردنەوەیە وادەکا کە بێ نرخترین بوونێک کە هەبێ مرۆڤبوون و مرۆڤ بێ. رێک مەعریفەی ئەو هێز و حکومەتانە ئاوا بووە. بۆیە بەردەوام ناوچەکە ئارامی نەبینیوە.\nجا نەگبەتیی کورد لەوەدایە کە ئەم ناوچەیە داینەمۆی ئەم بیروبۆچوونەیە. چەند ئاڕاستەی جیهان بگۆڕدرێ و پێشکەوتن بێتەدی ئەم بیرکردنەوەیە لەلای خەڵکانێکی بەدەسەڵاتی ئەم گەلانی ناوچەیە وابووە؛ گەر وانەبێ چۆن و بە چ پێوەرێک ڕووداوەکانی شەنگال و کۆبانێ و عەفرین روو دەدەن. یان بۆ کۆمەڵگەی نێودەوڵەتی بێدەنگ دەبێ لە بەرامبەر ئەم کارەساتانە؛ یان ئەوەیە ئەوان خۆیان رەنگڕێژی جوگرافیاکەیان کردووە؛ لەوسەری هەموو شتێکەوە هاتوونەتەوەو نایانەوێ بەتێکدانی ناوچەو دوبارە بونیادنانەوەی بەرژەوەندییە زۆرو زەوەندەکانیان تێکبچێ. راستە قازانجی ئەوانی لەم ناسەقامگیرییەدایە؛ بەڵام زەرەری ئێمە لە هەردووکیاندایە؛ تێکبچێ ناوچەکە بەئاسانتر دەتوانن قەتڵوعامان بکەن؛ بەهێزتریش بن ئەوا ئاسانتر دەتوانن ئەوەی دەیانەوێ بەرامبەر کوردی بکەن؛ چونکە کورد دەوڵەتی نییە.


كۆسرەت رەسوڵ و كونسوڵی فەرەنسا كۆبوونەوە\n2019-08-18 16:30 167 جار بینراوە کۆمێنت\nنیوەڕۆی ئەمڕۆ یەكشەممە 18-8-2019، كۆسرەت رەسول عەلی جێگری سكرتێری گشتی یەكێتیی نیشتمانیی كوردستان بەئامادەبوونی عەدنان موفتی ئەندامی مەكتەبی سیاسی پێشوازیكرد لە دۆمەنیك ماس كونسوڵی فەرەنسا لەهەرێمی كوردستان.\nلەدیدارێكدا كە بەمەبەستی ماڵئاوایی و كۆتاییهاتنی كارەكانی كونسوڵی فەرەنسا لەهەرێم ئەنجامدرا، كۆسرەت رەسول سوپاسی كونسوڵی فەرەنسای كرد كە لەماوەی رابردوودا رۆڵی ئیجابی خۆی بینیوە لەپەرەپێدان و فراوانكردنی پەیوەندییەكانی نێوان هەرێم و فەرەنسا، هەروەك سوپاسی حكومەت و گەلی فەرەنسای كرد كە هەمیشە هاوكارو پشتیوانی كورد بوون لەسەردەمی خاتوو دانیال میترانەوە تا ئێستا.\nهەر لەدیدارەكەدا، سوپاسی تایبەتی سەرۆكی پێشووی فەرەنسای كرد كە لەكاتی جەنگی دژ بەداعش سەردانی هەرێمی كوردستانی كردو پشتیوانی فەرەنسای بۆ هێزی پێشمەرگەو گەلی كوردستان دووپاتكردەوە.\nلەبەرامبەردا كونسوڵی فەرەنسا لەهەرێم سوپاسی كۆسرەت رەسولی كرد كە لەماوەكانی رابردوودا هەماهەنگی باش لەنێوانیان هەبووەو هیوایخواست لەگەڵ كونسوڵی داهاتووش هەمان هەماهەنگی هەبێ.\nهەر لەدیدارەكەدا گفتوگۆكرا لەبارەی دۆخی ناوخۆی هەرێمی كوردستان و پەیوەندی نێوان لایەنەكان و پەیوەندی نێوان هەرێم و بەغدا، هەردوولا كۆك بوون كە گفتوگۆو لێكتێگەیشتنی هاوبەش بكرێتە بنەمای كاركردن بەئامانجی خزمەتكردنی زیاترو پێشكەشكردنی خزمەتگوزاری باشتر و دۆخی ئارام و لێكتێگەیشتن زەمینەی لەبار دەڕەخسێنێ بۆ پشتگیری و پەرەپێدانی پرۆسەی چاكسازی لەحوكمڕانی.


زانکۆی ڕاپەڕین - زانكۆی راپەڕین بەشداری كۆنفرانسی یەكێتی زانكۆكانی جیهان دەكات\nزانكۆی راپەڕین بەشداری كۆنفرانسی یەكێتی زانكۆكانی جیهان دەكات\nبڵاوکراوەتەوە لە 24 تشرینی یەکەم 2015 . سەردانەكان: 365\nبڕیارە رۆژانی 28-2015/10/30، لەزانكۆی سینا شاری سینای وڵاتی ئیتاڵیا كۆنفرانسی یەكێتی زانكۆكانی جیهان بەڕێوەبچێت، لەكۆنفرانسەكەدا وەفدێكی زانكۆی راپەڕین بەشداردەبن كە پێكهاتووە لەپرۆفیسۆر د. محمد علی عبداللە سەرۆكی زانكۆ و ئاراز رەمەزان بەڕێوەبەری پەیوەندییە ئەكادیمییە نێودەوڵەتییەكانی زانكۆ.\nكۆنفرانسەكە لەلایەن یەكێتی زانكۆكانی جیهان (IAU) سەرپەرشتیدەكرێت و بەڕێوەدەبرێت كە دامەزراوەیەكی نێودەوڵەتی ئەكادیمییەو بەهەزاران زانكۆی جیهان ئەندامی ئەو دامەزراوەیەیەو زانكۆی راپەڕینیش ئەندامی هەمیشەیی زانكۆكانی جیهانە.\nلەكۆنفرانسەكەدا ژمارەیەكی زۆری ئەندامە هەمیشەییەكان بەشداریدەكەن و كۆنفرانسەكەش تیشكدەخاتە سەر بەجیهانیكردنی سیستەمی خوێندنی باڵا لەسەر ئاستی زانكۆكانی جیهان بۆ گۆڕینی سیستەمی خوێندن بۆ سیستەمێكی جیهانی ئەلیكترۆنی و گۆڕینی پڕۆگرامی خوێندن بۆ پڕۆگرامی نێودەوڵەتی.\nشایانی باسە، ئەندامانی زانكۆكان لەسەر خەرجی خۆیان بەشداری كۆنفرانسەكە دەكەن، هاوكات وەفدەكەی زانكۆی راپەڕینیش لەسەر خەرجی خۆیان بەشداری كۆنفرانسەكە دەكەن.


بە بەڵگەوە، گەشتە ئاسمانییەكان بۆ ئێران ڕادەگیرێن – تۆڕی میدیایی خەڵک\n2020/09/24 - 4:45 PM\nگەشتە ئاسمانییەكان لە عیراقەوە بۆ كۆماری ئیسلامی ئێران و بە پێچەوانەوە ڕادەگیرێن.\nبەپێی بەڵگەنامەیەك، هێڵی ئاسمانی عیراقی بڕیاریدا، هەموو گەشتە ئاسمانییەكان لە ئێرانەوە تا هەشتی تشرینی یەكەمی داهاتوو ڕابگرێت.\nلە بەڵگەنامەكەدا هاتووە، كۆمپانیای هێڵی ئاسمانی عیراقی هەموو لایەك ئاگادار دەكاتەوە كە تێكڕای گەشتە ئاسمانییەكان بۆ ئێران و بەپێچەوانەوە لە سبەینێ هەینی ڕێكەوتی 25ی ئەیلولەوە، تا هەشتی مانگی داهاتوو ڕادەگیرێن.\nئێرانعيراقكۆمپانیای گشتی هێڵی ئاسمانی عیراقگەشتى ئاسمانی\nكوڕەزایەكی بارزانی لەساڵیادی ڕیفراندۆمدا چاڵێنجی ئاڵای كوردستان دەكات\nئێران، لە ئەنجامدانی گفتوگۆ لەگەڵ حزبەكانی ڕۆژهەڵات پەشیمان بووەتەوە\n2020/10/21 - 12:34 PM\nگۆڕێکی بەکۆمەڵ لەگوندێکی باشووری کەرکوک دۆزرایەوە، کە گوماندەکرێت بەشێکیان تەرمی پێشمەرگە دیلەکانبن.\nپۆلیسی فیدڕاڵی عیراق ئاشکرایکرد، گۆڕێکی بەکۆمەڵیان دۆزیوەتەوە، کە ڕووفاتی دەوروبەری ٥٠ کەسی تێدایە و لەلایەن چەکدارانی داعشەوە کوژراون.\nئەوەشی باسکردووە، کە ئەو شوێنە شوێنی کوشتنی ئەو کەسانەیە نەک وەک گۆڕی بەکۆمەڵ بەکارهاتبێت.


Koorts bij kinderen Iraaks - Voorlichting Vertaald\nKoorts bij kinderen Iraaks\nHome huisarts Koorts bij kinderen Koorts bij kinderen Iraaks\nیاو لە منداڵاندا\nپلەی بەرزی گەرمی لە منداڵانی بچووکدا زۆر باوە. پلەی گەرما زۆربەی جار لە 3 یان 4 ڕۆژاندا دەگەڕێتەوە بۆ حاڵەتی ئاسایی.پلەی گەرمیی نۆرماڵ لە کۆرپەکان و منداڵاندا ها لە دەوروبەری 36.4 پلەی سەنتیگراددا بەڵام لەوانەیە لە منداڵێکەوە بۆ منداڵێکی تر هەندێک جیاوازی ببێت. پلەی بەرزی گەرما 38 پلەی سەنتیگراد یان زیاترە. پلەی بەرزی گەرمی ولامی سروشتی جەستەیە بۆ شەڕ کردن لەگەل تووشبوونەکانە وەک کۆخەکان و هەڵامەتەکان. زۆر شت لە منداڵەکاندا دەبێتە هۆی بەرزبوونەوەی پلەی گەرمی لە لەشدا، لە نەخۆشینە باوەکانی منداڵییەوە وەک مێکوتە و ملەخڕە تا کوتانەکان (ڤاکسین).\nپشکنین بۆ پلەی بەرزی گەرمی\nکاتێ دەست لە پشت یان سینەی دەدەی لەوانەیە لە جاران گەرمتر بێت\nهەست بکات بە ئارەق کردنەوە\nهەست بکات یان دیار بێت کە باش نییە\nبۆ گرتنی پلەی گەرمیی منداڵەکەت لە گەرمیپێوێکی دیجیتاڵ کەڵک وەرگرە کە دەتوانە لە دەرمانخانە یان سۆپەرمارکێتەکان بیکڕیت.\nزۆربەی یاوەکان بە هۆی چڵک کردنەکان یان نەخۆشینەکانی ترەوە تووش دەبن. پلەی بەرزی گەرمای لەش دۆخەکە بۆ مانەوەی بەکتریا و ڤایرۆسەکان کە دەبنە هۆی تووشبوونەکان، دژوارتر دەکات.\nدۆخە باوەکان کە دەبنە هۆی یاوەکان بریتین لە:\nچڵک کردنەکانی کۆئەندامی هەناسەدانی سەرەوە (RTIs)\nچڵک کردنەکانی گوێ\nگەرمەژنە یان سوورێژەی ئاڵمانی- ڤایرۆسێکە کە دەبێتە هۆی گەرمی و زیپکە\nچڵک کردنەکانی کۆئەندامی میزکردن و گورچیلە(UTIs)\nنەخۆشینە باوەکانی منداڵی وەک مێکوتە و کۆخەڕەشە\nتۆ دەتوانی چی بکەیت؟\nبە ڕادەیەکی زۆر شلەمەنییان پێدەیت\nچاودێری نیشانەکانی ئاولێچنران بکەیت\nئەگەر دەیانەوێت چێشتیان پێ بدەیت\nلە درێژەی شەودا بە شێوەی ڕێکوپێک پشکنین بۆ منداڵەکەت بکەیت\nلە ماڵەوە بیانهێڵیتەوە\nئەگەر باش نین یان ناڕەحەتن پاراستامۆڵیان پێدە\nئەگەر نیگەرانی منداڵەکەتی ئامۆژگاری پزیشکی وەرگرە\nکەی تەلەفۆن بۆ دوکتور بکرێت؟\nبە خێرایی تەلەفۆن بۆ دوکتۆرەکەت بکە ئەگەر منداڵەکەت:\nتەمەنی کەمتر لە 3 مانگە و گەرمیی لەشی 38 پلەی سەنتیگراد یان زیاترە یان وەها دەزانی کە پلەی گەرمی بەرزە\nتەمەنی منداڵەکەت 3 تا 6 مانگە و گەرمیی لەشی 39 پلەی سەنتیگراد یان زیاترە یان وەها دەزانی کە پلەی گەرمی بەرزە\nنیشانەکانی تری نەخۆشینی هەیە وەک زیپکە و هەر وەها پلەی بەرزی گەرمی\nپلەی گەرمیی جەستەی بەرزە و زیاتر لە 5 ڕۆژ یان زیاتری خایاندووە\nنایەوێت بخوات یان خودی ئاسایی خۆی نییە و ئێوە نیگەرانن\nپلەی گەرمیی لەشی بەرزە و بە پاراستامۆڵیش نایەتە خوارەوە\nئاوی لەشی چنراوە- وەک ئەوەی کۆنەی مناڵەکە بە تەواوی تەڕ نابێت، چاوی بە قووڵاچوو و نەبوونی فرمێسک کاتێ کە دەگریەن\nپێویست ناکات دەرمان بە منداڵەکەت بدەیت. یاو بۆ خۆی لادەچێت. دەرمانەکان تەنیا کاتێک پێویستە کە منداڵەکەت ئازاری بێت یان بە کەمی بخواتەوە. ئایا منداڵەکەت یاوی هەیە و تەمەنی لە 3 مانگان کەمترە؟ کە وابوو بچۆ و دوکتۆرەکەت ببینە. لە تەمەنی 3 مانگانەوە منداڵان بۆیان هەیە پاراستامۆڵیان پێ بدرێت.\nڕادەی پاراستامۆڵ پەیوەندیی بە تەمەن و کێشی منداڵەکەتەوە هەیە\nدو ڕێگا هەیە بۆ پێدانی پاراستامۆڵ بە منداڵەکەت: لە ڕێی کۆمەوە (کونی گوو کردن) یان لە دەمەوە\nتۆ دەتوانی پاراستامۆڵ لە ئێتۆز، کروودیڤات، ئالبێرت هەیجن یان دەرمانخانە بکڕیت. لەم دایاگرامەوە ژێرەوەدا دەتوانی بیبینی کە دەبێ کام جۆری پاراستامۆڵ بکڕیت بۆ منداڵەکەت. لە فرۆشگەکە وێنەکە نیشان بدە و ئیتر ئەوان دەتوانن یارمەتیت بدەن.\nهەر جارێک چەندە پاراستامۆڵ:\nزۆرترین ڕادە چەند حەب لە ڕۆژێکدا (24 کاتژمێر)\nکاتی خواردنی حەبی دواتر:\n3 مانگ یان زیاتر\n60 مگ، لە ڕێی کۆمەوە\n1 حەبی 60 مگ\nپاش 12-8 کاتژمێر\n120 مگ، لە ڕێی کۆمەوە\n1 حەبی 120 مگ\n240 مگ، لە ڕێی کۆمەوە\n1 حەبی 240 مگ\n240 مگ، حەبی قابیلی جاوین لە ڕێی دەمەوە\n2 حەبی 120 مگ\nپاش 8 کاتژمێر\nپاش 6 کاتژمێر\n250 مگ، حەبی قابیلی توانەوە لەسەر زماندا\n1 حەبی 250 مگ\nپاش 4 کاتژمێر\n2 حەبی 250 مگ


ئه‌گه‌ره‌یل دویاى هه‌ڵوژاردن - شـه‌فـه‌ق نيـوز\nئه‌گه‌ره‌یل دویاى هه‌ڵوژاردن\nمه‌زه‌نه‌ى ئه‌وه ئه‌كریه‌ید ك دوباره له‌ى هه‌ڵوژاردنه كورد ده‌نگ بیاده كورد و شیعه وه شیعه‌و سنى وه سنى، ك یه‌یش دى بویه‌سه نه‌ریت. له 2003 تائیسه ناوچه‌یل سنى وه‌ل حكوومه‌ت زوورمینه نه‌سازیانه‌و هس وه بیبه‌شى و دویره‌وخستن ئه‌كه‌ن، دى له جه‌نگ ئه‌مریكاوه بگر تا ره‌سیده جه‌نگ و مرافه‌ى ئیسه‌ى ئه‌نبار و فه‌لوجه‌و حه‌وز حه‌مرین و ته‌قینه‌وه‌و كرده‌وه‌یل رووژانه‌ى ترۆریستى و ئاواره‌بوین به‌شیگ له مه‌ردم سنى و په‌نابردن ئه‌را كوردستان و مه‌سه‌له‌ى كیشه‌و گرفت كورد وه‌ل حكوومه‌ت مالكى له ماوه‌ى چوار ساڵ فیشتره‌و بویه نه‌ك كه‌متر، یه‌یش بیجگه كه‌مه‌وبوین متمانه وه یه‌كترى.\nماناى ئه‌وه‌سه له‌بان ئاست نه‌ته‌وه‌یى و مه‌زه‌وى، ته‌رازوى هیز هه‌ڵوژاردن له ناونى هه‌رسێ پیكهاته‌ى سه‌ره‌كى ئاڵشتكارى خاسیگ نایه‌ده بانى، دى ته‌نیا ئاڵشتكارى له چوارچیوه‌ى پیكهاته‌یل مینید، ك ئایا ئیجاره له‌ناو شیعه چ ئاڵشتكارییگ بنه‌ڕه‌تى روى ئه‌یاد، یا له ناو سنیه‌یل، یا له‌ناو كورد؟\nباوه‌ڕمان ئه‌وه‌سه له‌ناو هه‌رسێ پیكهاته‌گه ئاڵشتكارى بوودو ئه‌و ئاڵشتكاریه‌یلیشه له دویاى 30 / 4 كاریگه‌رى ئه‌خاده بان بار عراق چ وه ئاراسته‌ى وه‌یه‌كه‌وژیان و هاوبه‌شى و ئاشتى بوود چ وه‌ئاراسته‌ى سه‌خته‌وبوین قه‌یرانه‌یل، ك هه‌رچه‌نى به‌شیگ له فراكسیۆن ده‌وڵه‌ت یاسا حه‌ز ئه‌كه‌ن كورد له كووڵیانه‌و بوود تا له‌ناو عراق بوونه زوورمینه‌ى باڵاده‌س و ئیراده‌ى خوه‌یان بچه‌سپنن له‌بان كه‌مینه‌ى سنى.\nهیزه‌یل دیموكراسى عراقى گشتیان كزن و له‌و پله‌و پایه نین و له هاوكیشه‌یل ناو عراق و له چاره‌نویس وڵاته‌گه‌یش چشتیگ وه‌پیان ئه‌نجام نادریه‌ید، دیاره ئاڵشتكارى له ناو شیعه‌یلیش گرینگى خوه‌ى دیریدو چشته‌یل فریه‌یگ یه‌كلاوه ئه‌كا، وه‌لى مادام شیعه‌یل زوورمینه‌ن ئه‌وه بیگومان ستێرن حوكمڕانى له عراق ها ده‌س ئه‌وانه‌و، وه‌لى كامیان ئه‌و ستێرنه ئه‌گریده ده‌س؟\nئمجا ئایا چه له‌وه‌رده‌م كورد ئه‌مینیده‌و، یا ئه‌وه‌سه وه‌ل باڵیگ یا دو باڵ شیعه‌و بڕیگ لایه‌ن سنى و كه‌مایه‌تیه‌یل زوورمینه‌یگ دروس بكاو جاریگ تر به‌خت خوه‌ى ئه‌را دیموكراسى ته‌وافوقى و هاوبه‌شى تاقیه‌و بكا، یا وه‌ل سنیه‌یل یه‌ك به‌ره دروس بكاو بازنه‌ى كیشه‌یل گه‌وراتر بكا، یا بكه‌فیده گفتگوو وه‌ل به‌غدا ئه‌را په‌یاكردن شیوازیگ تر وه‌یه‌كه‌و ژیان وه حوكم جوگرافیاو تاریخ و به‌رژه‌وه‌ندیه‌یل، یا بایه‌سه وه‌ل ئه‌و هه‌مگه قه‌یرانه‌یل ئیسه وه‌رده‌وام بوودو له‌بان بنه‌ماى كار و كاردانه‌وه هه‌ڵسووكه‌فت بكاو خوه‌ى بیاده ده‌س قه‌زاو قه‌ده‌ر.\nئمجا ئایا چه‌وه‌ڕى چ ئاڵشتكارییگ ئه‌كریه‌ید له‌ناو كوردستان؟ له‌بان ئاست هه‌رێم ئیسه‌ى كوردستان له‌و باوه‌ڕ نییم ئاڵشتكارى خاسیگ له ریژه‌ى ده‌نگه‌یل روى بیه‌ید، چوینكه ئه‌را ماوه‌ى شه‌ش مانگیگه هه‌ڵوژاردن ئه‌را په‌رله‌مان كوردستان ئه‌نجام دریاگه، وه‌لى ئه‌گه‌ر هساو ناوچه‌یل كوردستانى ده‌یشت هه‌رێم بكریه‌ید، ئه‌وه بیگومان ئاڵشتكارى له‌بان ریژه‌ى ده‌نگه‌یل و كاریگه‌رى له‌بان پیكهاوردن حكوومه‌ت و له‌بان به‌شدارى پۆسته‌یل به‌غداو له‌بان ئاست پاریزگایه‌یل هه‌رێمیش دیرید.\nماناى ئه‌وه‌سه له شوون 30 / 4 بایه‌سه ته‌ماشاى شایسته‌یى هه‌ڵوژاردنه‌یلیش بكریه‌ید له‌بان ئاست په‌رله‌مان و حكوومه‌ت كوردستان و له‌بان ئاست پاریزگایه‌یل هه‌رێم و ئاست به‌شدارى و به‌شه‌یل كورد له به‌غدا، ئه‌ویش وه مه‌رج ئه‌وه‌گ كورد وه یه‌كگرتگ بمینید له‌وه‌رانوه‌ر به‌غداو په‌یوه‌س بوود وه‌ل هه‌ر یه‌ك له‌و ئه‌گه‌ره‌یله ك په‌یوه‌ندى وه چاره‌نویس عراعه‌و دیرن جوور ده‌وڵه‌ت.


ژماره‌یه‌ك به‌رپرسی وه‌زاره‌تی كاره‌با له پۆسته‌كانیان دوور خرانه‌وه\nبه فه‌رمانى حه‌یده‌ر عه‌بادى سه‌رۆك وه‌زیرانى عێراق، ژماره‌یه‌ك به‌ڕێوه‌به‌ر و به‌ڕێوبه‌رى گشتى له وه‌زاره‌تى كاره‌با له پۆسته‌كانیان دوور خرانه‌وه.\nنووسینگه‌ى ڕاگه‌یاندنى سه‌رۆك وه‌زیرانى عێراق، له ڕاگه‌یانراوێكى فه‌رمى ئاشكراى كرد، سه‌رۆك وه‌زیرانى عێراق، كۆمه‌ڵێك بڕیارى ده‌ركردووه، بۆ گواستنه‌وه‌ى به‌ڕێوه‌به‌ر و به‌رپرسانى وه‌زاره‌تى كاره‌با.\nوه‌ك نووسینگه‌كه ئاشكراى كردووه، له‌ناو دوورخراوه‌كان به‌ڕێوه‌به‌رى وه‌به‌رهێنان و گرێبه‌سته‌كان، به‌ڕێوه‌به‌رى دابه‌شكردنى كاره‌باى به‌غدا و به‌ڕێوه‌به‌رانى به‌شى یاسایى و به‌كارخستن هه‌ن.\nوه‌ك ئاماژه‌ى بۆ كراوه، ئه‌و بڕیارانه‌ى عه‌بادى له چوارچێوه‌ى ئه‌و چاكسازییانه دێت كه ده‌یه‌وێ له وه‌زاره‌تى كاره‌با ئه‌نجامى بدات و بۆ ئه‌مه‌ش بڕیارێكى ترى ده‌ركردووه، تا دووباره په‌یكه‌رى كارگێریى وه‌زاره‌ته‌كه بونیاد بنرێته‌وه.\nپێشتر له 29ى مانگى رابردوودا به فه‌رمانى عه‌بادى، قاسم فه‌هداوى وه‌زیرى كاره‌باى عێراق، له پۆسته‌كه‌ى دوور خرایه‌وه، هه‌موو ئه‌و بڕیارانه‌ش دواى ناڕه‌زایى و خۆپێشاندانه‌كانى باشوورى عێراق دێت، كه نه‌بوونى كاره‌با هۆكارێكى سه‌ره‌كى بوو له سه‌رهه‌ڵدانیان.\nبه‌پێى ڕاپۆرته‌كان و زانیارییه دزه‌پێكراوه‌كان، له ساڵى 2003 وه عێراق زیاتر له 40 ملیار دۆلارى بۆ چاككردنى كاره‌با خه‌رج كردووه، كه‌چى رۆژ له دواى رۆژ كاره‌با له‌م وڵاته خراپتر ده‌بێت، به‌شێوه‌یه‌ك له هاوینى ئه‌مساڵ له زۆربه‌ى شاره‌كانى باشووردا، حكوومه‌ت نه‌یتوانیوه زیاتر له 10 سه‌عات كاره‌با به هاووڵاتییانى بدات.


دەسەڵاتدارانی تورکیا فەرمانی دەسـتگیرکردنی 103 مامۆستای زانکۆیەکی ئستەنبوڵ دەدەن\nهەینی, 28 خەزەڵوەر 1395\nئاژانسی دەنگ‌وباسی ئانادۆڵوی فەرمی تورکیا دەڵێت داواکاری گشتی لە ئستەنبوڵ فەرمانی دەسـتگیرکردنی بۆ 103 مامۆسـتای زانکۆی تەکنیکی یڵدز دەرکردووە بە تاوانی پەیوەندی بە ڕێکخراوی فەتحوڵڵا گوڵەن، ئەوەی تورکیا بە هەوڵی کودەتاکەی مانگی حەوتی ڕابردوو تاوانباری دەکات.\nئاژانسەکە ئەمڕۆ هەینی هەواڵەکەی بڵاوکردەوە و دەڵێت لە بەیانی زووەوە هەڵمەتی دەسـتگیرکردنی مامۆستاکان دەسـتیپێـکردووە و هەتا ئامادەکردنی ئەم هەواڵە 73 مامۆستایان دەسـتگیرکراون. هەروەها پـۆلیس ماڵ و ئۆفیسی مامۆستاکانی پـشکنیوە.\nدەشڵێت بەشێـک لەو مامۆستایانە ئەندامی ڕێکخراوەکە بوون و بەشێـکیشیان تاوانبارن بە بەکارهێنانی ئاپی پەیوەندی نهێنی ناسراو بە Bylock لە مۆبایلەکانیاندا. دەسەڵاتدارانی تورکیا دەڵێن ئەم ئاپە لەلایەن لایەنگرانی فەتحوڵڵا گوڵەن بەکارهێنرابوو لە کاتی هەوڵی کودەتاکەدا.\nدوێنێ پـێنجشەممەش دەسەڵاتدارانی تورکیا 203 دادوەر و داواکاری گشتیـیان لە کارەکانیان دەرکرد بە هەمان تاوانی پەیوەندی بە گوڵەنەوە.\nلە پاش هەوڵی کودەتاکە نزیکەی 110 هەزار کەس هەر لە ئەفسەری لەشکر و پـۆلیس و دادوەر و کاربەدەسـتی حکومی هەتا دەگاتە مامۆستای قوتابخانەکان لە کارەکانیان دەرکراون یان ڕاگیراون. هەروەها نزیکەی 36 هەزار کەسیش دەسـتگیرکراون.\nخوێندنەوە 388 جار\nبڵاوکراوەتەوە لە باکور\nخوێندنەوە کد خبر: 773\nزیاتر لەم بەشە: « قائیمقامی شارۆچکەی دێرک لە باکووری کوردستان کوژرا\tلە وان چالاكییە مەدەنییەكان قەدەخەكران »\nنشست مذاکرات صلح سوریه در آستانه آغاز می‌شود


ئەمریكا ترسی دراوە ئەلیكترۆنییەكانی لێ نیشتووە\nجیهان 07/10/2021 - 23:08 ئاریان ته‌حسین\nماڵپەڕێكی ئەمریكی بەدواداچوونێكی ئابووریی لەسەر دراوە ئەلیكترۆنییەكان كردووە و پێی وایە ئێستا ئەمریكا ترسی ئەو دراوانەی لێ نیشتووە، بەتایبەتی دوای ئەوەی نرخی بیتكوین لە چوار هەفتەی ڕابردوودا گەیشتە سەرووی 50 هەزار دۆلار.\nماڵپەڕی "یاهو فاینانس"ی ئەمریكی دیمانەیەكی لەگەڵ دۆناڵد ترەمپ، سەرۆكی پێشووی ئەمریكا کردووە، لەو دیمانەیەدا ترەمپ ئاماژەی بەوە داوە كە دراوە ئەلیكترۆنییەكان زیانیان بە دۆلاری ئەمریكی گەیاندووە و لە داهاتووشدا ئەم زیانانە كارەساتی گەورەی ئابووریی بەدوادا دێت.\nهەر لە دیمانەكەدا ترەمپ دەڵێت، لە چەند مانگی داهاتوودا چین چەند جووڵەیەكی لەسەر ئەو جۆرە دراوانە كردووە، ئامانجەكەیشی تەنها بۆ ئەوەیە كە هەژموونیی دۆلار لاواز بكات.\nمایكل هسو، شارەزایەكی ئابووریی ئەمریكاش بۆ ماڵپەرەكە دواوە و دەڵێت، لە داهاتوودا ئەگەر ئەمریكا سنوورێک بۆ دراوە ئەلیكترۆنییەكان دانەنێت ئەوا ڕووبەڕووی كارەساتی گەورە دەبینەوە و قەیرانی ئابووریی گەورە ڕوومان تێ دەكات.


|کورتە هەواڵ|فەیسبووک گۆڕانکاری تەواو لەبەشی Messages دەکات. – کەی ئای تی ئێن\nهەواڵ 29, ئاب 2012\nفەیسبووک هەنگاوێکی تر چووەپێشەوە و بەشی Messages بە دیزاینێکی نوێوە خستووەتە بەردەم بەکاربەران. ئەم دیزاینە نوێیەی ئێستا پێکهاتووە لە دوو پەنجەرەی جیا و بە تایبەتمەندی زیاترەوە کە ئێستا ئاسانکاری هاوپێچکرنی وێنە وفایلەکان کراوە ولەگەڵ بوونی دەستەیەک لە خەندەکان و کورتکراوەی کیبۆرد. جا پێشئەوەی ئەم گۆڕانکارییە بگاتە پڕۆفایەلەکەی تۆ ئەوە پێشبینی ئەوە بکە کە لە وێنەکەی سەرەوەدا هاتووە.\nرؤكان 29 ئاب 2012 / 9:05 AIM:\nسلاوتان ليبى برايان ده ست خۆشیتان لی ده كه م بۆ ئه م مالپه ره زۆر سه ركه وتوه به ڵام داوایه كم لیتان هه یه برایان به ئه رك نه بیت ئه گه ر بتوانن یارمه تیم بده ن زۆر سوپاستان ده كه م زۆر پیویستیم به یارمه تیتان ده بیت برایان من 162 ناو م سریه وه له سیم كارته كه م نه مزانی ئیستا زۆر پیویستیم به ناوه كانه ئایا ڕیگایه ك هه یه بۆ گه ڕاندنه وه….زۆر سوپاستان ده كه م ……………ده ست خۆشیتان لی ده كه م….\nتۆری تەکنەلۆژیای زانیاری کوردی 29 ئاب 2012 / 12:07 PM\nسوپاس بۆ وتە جوانەکانت. ببورە کە شوێنەکەش گونجاو نییە بۆ وەڵامەکە بەڵا” براکەم بەرنامەی تایبەت هەیە بۆ گەڕانەی ناوە ونامە ..هتد لسەر سیمکارد بەڵا” ئەوەی کێشەیە کە کاردی تایببەتی دەوێت بۆ خوێندنەوەی سیمکاردەکە.


باكوورێ كوردستانێ و ئومێدەكا نوو – Sibehî سبەھی\nBergeh Kurdistan On 12/09/2019 / سیاسی\nنڤیسین: ئاشتى فەتحى بێسفكى\nسەرەدانا، سەزاى تەمەللى، هەڤسەروكێ پارتیا دەمۆكراتیك یا گەلان (هەدەپە) و شاندەیا دگەل دا ل 8 ێ ئیلونا سالا 2019 ێ بو هەرێما كوردستانێ و كومبونا دگەل سەركردێ كورد مسعود بارزانى، سەرۆكێ هەرێما كوردستانێ نێچيرڤان بارزانى و سەرۆكوەزيرێ هەرێما كوردستانێ (مەسرور بارزانى) ل هەولێرا پايتەخت بو گفتوگوكرن ل سەر چەندين پرسگرێكێن جودا جودا يێن گرێداى رەوشا كوردان، ژ بۆ گەلێ كورد ل باكوورێ كوردستانێ ئومێدەك نوو یە.\nئەڤ سەرەدانە دهێتە هژمارتن ئێكەمين سەرەدانا شاندێ هەدەپێ پشتى پێكئانینا حكومەتا نوو يا هەرێما كوردستانێ، ئارمانجا شاندێ هەدەپێ ڤەدگەريتەڤە بو سێ ئارمانجان:\nئارمانجا ئێكێ: پيرۆزباهيكرن ل سەرۆكێ هەرێما كوردستانێ و سەرۆكوەزيرێ هەرێما كوردستانێ و سەروكاتيا پەرلەمانێ كوردستانێ.\nئارمانجا دووێ: چەوانيا دروستكرنا ئێكەتيا كوردان ل هەر چار پارچێن كوردستانێ كو باشوور ب ئەڤى ئەركێ مەزن رولێ خوە بگێرە.\nئارمانجا سيێ: داخازا پشتەڤانيا كوردێن باشوور ژ بو كوردێن باكوور د ڤەگەراندنا قوناغا ئاشتيێ ل باكوورێ كوردستانێ.\nد كومبونا شاندێ هەدەپێ د گەل سەرۆكێ هەرێما كوردستانێ نێچيرڤان بارزانى، مژارا قوناغا ئاشتيێ هاتە باسكرن، سەرۆكێ هەرێما كوردستانێ دا دياركرن كو نوھا دەما ئاشتيێ يە و پرسگرێكا كوردان پێدڤيە ب رێكا ئاشتيێ بهێتە چارەسەركرن، شەر چ ئاريشەيان چارەسەر ناكە و نابە چ دەرفەتێن ئاشتيێ ل توركيا بهێنە ژ دەست دان.\nسەرۆكێ ھەرێما كوردستانێ گۆت:” ژ بو دەستپێكرن و سەرئێخستنا پرۆسەيا ئاشتيێ ل توركيا و باكوورێ كوردستانێ دێ بەردەوام د ناڤ ھەولدانا دا بین و هەر چ ژ دەستێ مە بهێت دێ ئەنجام دەين”.\nل ڤێرێ بو مە ديار دبە كو رولێ سەرۆكێ هەرێما كوردستانێ نێچيرڤان بارزانى، وەك سەركردەكێ گرنگ ل ناوچەیێ، د چەسپاندنا ئاشتيێ ل تەڤايا ناوچێ رولەكێ ئێكجار مەزنە. لەورا ئەڤ چەندە بويە ئەگەر كو گەلێ كورد ل باكوور داخازا دەستپێشخەريا ئاشتيێ ل سەروكێ هەرێما كوردستانێ نێچيرڤان بارزانى بكە، د باوەريەكا مەزن دانە كو دێ قوناغا ئاشتيێ ب پشتەڤانيا سەروكێ هەرێما كوردستانێ هێتە دەست پێ كرن.


گلدانەوەى ئاو لە بەنداوى دەربەندیخان کەمترین ئاستى تۆمارکرد لەمێژووى دروستکردنى بەنداوەکەوە تا ئێستا لەماوەى 60 ساڵدا، ئەوەش بەهۆى چەند هۆکارێکەوە.\nماوەى دوو ساڵە بەهۆى کەمى باران بارینەوە ئاستى ئاو لەبەنداوەکانى هەرێم لەکەمبوونەوەدایە، دواى ساڵێکى پڕ باران لە ساڵى 2019 کە پڕبوونى بەنداوەکانى لێکەوتەوە.\nخراپترین لە 60 ساڵدا\nبەنداوى دەربەندیخان ئەمساڵ لەدوو لاوە روبەڕووى گرفت بووەتەوە، کە باران بارین و گلدانەوەى ئاوى زیاتر لەدیوى ئێرانەوە لەسەر ئەو سەرچاوانەى دەڕژێنە بەنداوەکەوە.\nڕەحمان خانى، بەڕێوەبەرى بەنداوى دەربەندیخان ئەمڕۆ چوارشەممە بە "ناس کورد"ى راگەیاند، ئەمساڵ ساڵێکى زۆر خراپە بۆ داهاتى ئاو، بەنداوەکە کەمترین بڕى ئاوى تێدایە لەمێژووى دروستبونییەوە تا ئێستا واتە لەماوەى 60 ساڵدا.\nلەئێستادا بەرپرسانى بەنداوەکە سەرقاڵى دانانى پلانن بۆ چۆنیەتى مامەڵەکردن لەگەڵ ئەو ئاستى ئاوەى لەبەنداوەکەدایە، ئەگەر ئاستى ئاو تا حوزەیرانى ئەمساڵ روو لە بەرزبوونەوە نەکات.\nپلانى ساڵانەى بەنداوەکە بۆ کۆکردنەوەى ئاو لە 1-10 تا 31-5 دەخایەنێت و لەسەر بنەماى کۆکردنەوەى ئاو لەو ماوەیەدا بڕیار لەسەر ئاستى بەردانەوەى ئاو دەدرێت.\nبەهۆى کەمى ئاستى ئاوەکەوە، رەحمان خانى پێشبینیدەکات ئەگەر دۆخەکە وەک ئێستا بمێنێتەوە، ئەو ئاوەى هەیە تەنها بۆ خواردنەوە و ئاودانى باخ و دار بەکاربهێنرێت و بەکارهێنانى بۆ کشتوکاڵ زۆر زەحمەت بێت.\nسەربارى کێشەى کەمى ئاو، لە ئێستادا بەنداوى دەربەندیخان روبەڕووى کێشەیەکى دیکە بووەتەوە، ئەویش نەگەیشتنى ئاوى بەنداوەکە بەپێی پێویست بە بەنداوى حەمرین لە پارێزگاى دیالە کە پشت بە ئاوى دەربەندیخان دەبەستێت.\nبەڕێوەبەرى بەنداوى دەربەندیخان باسى لەوەکرد، بڕیارە لەدوو رۆژى داهاتوودا لەو بارەیەوە لەگەڵ بەغدا کۆبنەوە بەمەبەستى چارەسەرکردنى ئەو کێشەیە، کە بەشێکى بەهۆى زیادەڕەوى و گۆڕینى ڕێڕەوى ئاوەوە دروستبووە.\nڤیدیۆ؛ ژنە هونەرمەندێکی میسری لە پەخشی ڕاستەوخۆدا تەڵاق درا\n2021.04.17 - 13:42